pdf_content: Ordinaziun davart las elecziuns dal cussegl naziunal    150.300   Ordinaziun davart las elecziuns dal cussegl naziunal  dals 18-12-1978 (versiun dals 01-01-2015)  sa basond sin l'art.  8 al.  2 da la lescha davart  il diever dals dretgs  politics en il   chantun Grischun1)  relaschada da la regenza ils 18 da december 19782)  1. Organs  Art.  1 * Biro electoral chantunal a) chanzlia chantunala  1 La chanzlia chantunala è il biro electoral chantunal en il senn da l'artitgel 7a da  l'ordinaziun dal cussegl federal davart ils dretgs politics3).  Art.  2 * b) incumbensas 1 La chanzlia chantunala ha l'incumbensa d'exequir e da survegliar las elecziuns dal   cussegl naziunal. 2 Ella  relascha  en  spezial  las  communicaziuns  necessarias  en  il  fegl  uffizial  dal   chantun ed a la chanzlia federala, prenda encunter las propostas electoralas e repassa   questas en il senn dals artitgels 21 ss. da la lescha federala davart ils dretgs politics4),  exequescha l'instrucziun da las vischnancas, trametta tut ils documents electorals a  las vischnancas, organisescha la communicaziun dals resultats da las elecziuns e la   respediziun  da  las  actas  electoralas  da  las  vischnancas  la  dumengia  d'elecziun,  controlla ils resultats communals da las elecziuns e cumpilescha il resultat chantunal   da las elecziuns. * 3 La  chanzlia  chantunala  fa  ina  instrucziun  electorala  cun  ils  exempels  ils  pli   impurtants per mauns da las vischnancas.  1) ussa art. 1 al. 2 en cumbinaziun cun l'art. 104 da la lescha davart ils dretgs politics en il  chantun Grischun (LDPC), DG 150.100  2) approvada dal cussegl federal ils 7 da favrer 1979 3) CS 161.11 4) CS 161.1  * tabellas da las modificaziuns a la fin dal relasch   1   http://www.gr-lex.gr.ch/data/150.100/rm http://db.clex.ch/link/Bund/161.1/rm http://db.clex.ch/link/Bund/161.11/rm   150.300    Art.  3 c) forzas auxiliaras 1 Per ademplir questas incumbensas stat a disposiziun a la chanceliera u al chancelier   en emprima lingia il persunal da la chanzlia chantunala. 2 Ella  u  el  è  autorisà  d'engaschar  forzas  auxiliaras  or  da  las  partiziuns  da   l'administraziun  per  las  lavurs  da  controlla  e  per  la  cumpilaziun  dal  resultat  chantunal  da  las  elecziuns.  Per  la  consegna  da  las  actas  electoralas  da  las  vischnancas  la  dumengia  d'elecziun  po ella  u  el  far  diever  dals  servetschs  da la  polizia chantunala. 3 La regenza regla l'indemnisaziun respectivamain la cumpensaziun da las sururas  dal persunal da la chanzlia chantunala e da las forzas auxiliaras en connex cun las   elecziuns dal cussegl naziunal.  Art.  4 Biro electoral communal a) cumposiziun  1 Avant  mintga  elecziun  dal  cussegl  naziunal  installescha  mintga  suprastanza  communala a temp in biro electoral. Il dumber da commembras e da commembers   da quest biro correspunda a la grondezza da la vischnanca e garantescha che la lavur  da dumbraziun e da controlla vegnia exequida en moda exacta e speditiva.  Art.  5 b) direcziun 1 La suprastanza communala u il biro electoral communal fixescha ina presidenta u  in president, ina vicepresidenta u in vicepresident ed in'actuara u in actuar. 2 Questas persunas furman la suprastanza dal biro electoral e mainan la lavur  da  dumbraziun  e  da controlla,  prendan las  decisiuns necessarias  ed èn responsablas  ch'ils  resultats  da  la  vischnanca  vegnian  communitgads  a  temp  e  che  las  actas  communalas vegnian consegnadas en urden. 3 La presidenta u il president e l'actuara u l'actuar suttascrivan ils formulars ed ils  protocols.  Art.  6 c) suprastanza communala sco biro electoral 1 La suprastanza communala u il cussegl communal po sezza u sez sa constituir sco  biro electoral. L'artitgel 5 vegn applitgà confurm al senn.  2. Propostas electoralas  Art.  7 Termins 1 Las propostas electoralas pon vegnir inoltradas a la chanzlia chantunala il pli baud  il 153avel di (il 22avel ultim glindesdi) ed il pli tard il 76avel di (il 11avel ultim   glindesdi) avant il di da votaziun. *  2       150.300   2 Suenter il 69avel di (il 10avel ultim glindesdi) avant il di da las elecziuns 1) na pon  las propostas electoralas betg pli vegnir midadas. * 3 Decleraziuns  davart  colliaziuns  e  davart  sutcolliaziuns  da  glistas  ston  vegnir   inoltradas en scrit a la chanzlia chantunala fin il pli tard il 69avel di (il 10avel ultim  glindesdi) avant il di da las elecziuns2). *  Art.  8 Controlla, numeraziun e publicaziun 1 La chanzlia chantunala controlla las propostas electoralas en il senn dals artitgels   21 ss. da la lescha federala davart ils dretgs politics3) per mauns da la regenza. 2 En il fegl uffizial dal chantun publitgescha ella uschè baud sco pussaivel las glistas   definitivas  cun lur denominaziuns e cun numers d'ordinaziun arabs sco er cun il   renviament ad eventualas colliaziuns u sutcolliaziuns da glistas. 3 La successiun dals numers d'ordinaziun da las glistas resulta da la successiun, en la   quala las propostas electoralas vegnan inoltradas. * 4 Sche pliras glistas electoralas vegnan inoltradas il medem di, decida la sort davart  il  numer  d'ordinaziun.  Il  trair  la  sort  è  chaussa  da  la  chanzlia  chantunala.  Las   represchentantas  ed  ils  represchentants  da  las  propostas  electoralas  pon  esser  preschents, cur ch'i vegn tratg la sort. * 5 … *  3. Cedels electorals  Art.  9 Cedels electorals uffizials, geners 1 Sco cedels electorals valan mo ils cedels electorals uffizials che vegnan fatgs da la   chanzlia chantunala en furma da cedels electorals da glista per tut las glistas ed en  furma da cedels electorals betg prestampads. Cedels electorals inuffizials n'èn betg  valaivels. 2 Per  bullar  ils  cedels  electorals  vegn  applitgà  confurm  al  senn  l'artitgel  10  da  l'ordinaziun  da  la  regenza  davart  ils  dretgs  politics  en  il  chantun  Grischun  (ODPC)4). *  Art.  10 Consegna 1 La chanzlia chantunala metta a disposiziun a las vischnancas ils cedels electorals il  pli tard 6 emnas avant il di da las elecziuns, e quai en in dumber suffizient. * 2 Il  pli  baud  4  ed  il  pli  tard  3  emnas  avant  il  di  da  las  elecziuns  trametta  la   suprastanza communala a mintga electura ed a mintga electur mintgamai in cedel   electoral da glista sco er in cedel electoral betg prestampà. *  1) art. 31 LDP, CS 161.1 2) art. 31 LDP, CS 161.1 3) CS 161.1 4) DG 150.200   3   http://www.gr-lex.gr.ch/data/150.200/rm http://db.clex.ch/link/Bund/161.1/rm http://db.clex.ch/link/Bund/161.1/rm http://db.clex.ch/link/Bund/161.1/rm   150.300    3 Sch'ins  na survegn betg ils cedels electorals, è quai in motiv da far recurs mo,   sch'ins  ha dumandà senza success cedels electorals uffizials  a temp,  quai vul dir   avant che l'urna è vegnida serrada. 4 Durant ils dis da las elecziuns sto vegnir mess a disposiziun in dumber adequat da  cedels electorals uffizials en ils locals electorals.  Art.  11 Emplenir il cedel electoral 1 Cedels  electorals  betg  prestampads  ston  vegnir  emplenids  a  maun.  Stritgadas,  midadas u cumplettaziuns sin ils cedels electorals da glista  uffizials  stampads èn  permessas, dastgan dentant vegnir fatgas mo a maun. 2 Tras midadas, tras stritgadas u tras cumplettaziuns cun scrittira da maschina, cun  buls e.u.v. daventa il cedel electoral nunvalaivel. 3 Nunvalaivels èn medemamain cedels electorals che cuntegnan la suttascripziun da  l'electura u da electur ubain – sin la vart davant u sin la vart davos – ulteriurs segns   d'enconuschientscha che han l'intent da violar il secret d'elecziun.  4. Elecziun  Art.  12 Dretg applitgabel 1 L'elecziun è secreta. La substituziun n'è betg permessa. 2 En quai che reguarda il certificat dal dretg d'elecziun, il lieu, il temp e la controlla   da  l'elecziun  sco  er  l'elecziun  per  correspundenza,  l'elecziun  durant  ils  dis  precedents, l'elecziun tras persunas invalidas sco er l'elecziun tras schuldada, tras  persunas ch'èn obligadas da far servetsch da protecziun civila sco er tras Svizras e   tras Svizzers a l'exteriur valan las disposiziuns federalas, chantunalas e communalas   respectivas.  5. Eruida dals resultats communals  Art.  13 Disposiziuns decisivas 1 Per  eruir  ils  resultats  communals  èn decisivs  ils  artitgels  35 – 38 da la  lescha  federala davart ils dretgs politics1) sco er las instrucziuns da la chanzlia federala e da  la chanzlia chantunala.  1) CS 161.1  4    http://db.clex.ch/link/Bund/161.1/rm    150.300   Art.  14 Stritgadas u midadas uffizialas 1 Las stritgadas u las midadas che vegnan fatgas en moda nunvalaivla tar la lavur da  dumbraziun  e  da  controlla  ston  vegnir  preschentadas  a  la  suprastanza  dal  biro  electoral per laschar examinar. Sin il cedel electoral ston ellas vegnir segnadas cun  colur  cotschna sco er agiuntond las letras  B.E.  (biro electoral)  ed il  num da las   dumbradras e dals dumbraders responsabels.  Art.  15 * Communicaziun * 1 Ils  resultats da las  elecziuns ston vegnir  communitgads  il  da las elecziuns a la  chanzlia chantunala tenor instrucziuns spezialas fin il pli tard las 19.00.  Art.  16 Consegna dal material electoral 1 Suenter  avair  dumbrà  e  controllà  las  vuschs  e  suenter  avair  communitgà  ils  resultats  a  la  chanzlia  chantunala,  ston  ils  formulars  emplenids  e  suttascrits  (formulars  1  –  3,  stampads  cun  agid  dal  computer)  sco  er  il  protocol  suttascrit  (formular 4, stampà cun agid dal computer) ed ils cedels electorals vegnir surdads a  la  chanzlia  chantunala  u  vegnir  preparads  per  il  servetsch  da  rimnada  tenor  las  instrucziuns spezialas da la chanzlia chantunala. * 2 Avant ston ils cedels electorals vegnir zavrads exactamain, entitulads, sigillads e  pachetads  en  moda  adequata,  e  quai  en  il  senn  da  l'instrucziun  da  la  chanzlia   chantunala.  6. Eruida e publicaziun dal resultat chantunal da las elecziuns  Art.  17 * Eruida e survista 1 Per eruir e per far ina survista dal resultat chantunal da las elecziuns valan per la  chanzlia  chantunala  ils  artitgels  34  –  43  da  la  lescha  federala  davart  ils  dretgs  politics1) sco er ils artitgels 9 – 13 da l'ordinaziun dal cussegl federal davart ils dretgs   politics2).  Art.  18 Decisiun tras la sort 1 Sch'i sto eventualmain vegnir tratga la sort en il senn dals artitgels 41 e 43 da la   lescha federala davart ils dretgs politics3), vegn quai fatg a chaschun d'ina sesida da  la regenza tras la presidenta u tras il president da la regenza.  1) CS 161.1 2) CS 161.11 3) CS 161.1   5   http://db.clex.ch/link/Bund/161.1/rm http://db.clex.ch/link/Bund/161.11/rm http://db.clex.ch/link/Bund/161.1/rm   150.300    Art.  19 Publicaziun, transmissiun 1 La  publicaziun  dal  resultat  chantunal  da  las  elecziuns  e  la  transmissiun  dals  protocols  electorals  da la  chanzlia  chantunala al  cussegl  federal  sa  drizzan tenor   l'artitgel 52 da la lescha federala davart ils dretgs politics1) sco er tenor ils artitgels  13 e 14 da l'ordinaziun dal cussegl federal davart ils dretgs politics2). 2 La  publicaziun en il  fegl  uffizial  dal  chantun sto cuntegnair  il  renviament  a  la  pussaivladad da far recurs en il senn da l'artitgel 77 da la lescha federala davart ils   dretgs politics3).  7. Disposiziuns finalas  Art.  20 Entrada en vigur, aboliziun dal dretg vertent 1 Questa  ordinaziun  entra  en  vigur  il  1.  da  schaner  1979.  A medem temp  vegn  abolida l'ordinaziun da la regenza dals 12 da settember 19194).  1) CS 161.1 2) CS 161.11 3) CS 161.1 4) vDG 46 e CUL 1967, 417  6    http://db.clex.ch/link/Bund/161.1/rm http://db.clex.ch/link/Bund/161.11/rm http://db.clex.ch/link/Bund/161.1/rm    150.300   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 18-12-1978 01-01-1979 relasch emprima versiun - 18-05-1987 03-07-1987 Art. 15 revisiun totala - 18-10-1994 15-11-1994 Art. 2 revisiun totala - 20-02-2007 01-04-2007 Art. 1 revisiun totala - 20-02-2007 01-04-2007 Art. 2 al. 2 midada - 20-02-2007 01-04-2007 Art. 9 al. 2 midada - 20-02-2007 01-04-2007 Art. 15 midada dal titel - 20-02-2007 01-04-2007 Art. 16 al. 1 midada - 20-02-2007 01-04-2007 Art. 17 revisiun totala - 21-12-2010 01-01-2011 Art. 7 al. 1 midada - 21-12-2010 01-01-2011 Art. 8 al. 3 midada - 21-12-2010 01-01-2011 Art. 8 al. 4 midada - 21-12-2010 01-01-2011 Art. 8 al. 5 integraziun - 08-12-2014 01-01-2015 Art. 7 al. 1 midada 2014-041 08-12-2014 01-01-2015 Art. 7 al. 2 midada 2014-041 08-12-2014 01-01-2015 Art. 7 al. 3 midada 2014-041 08-12-2014 01-01-2015 Art. 8 al. 5 aboliziun 2014-041 08-12-2014 01-01-2015 Art. 10 al. 1 midada 2014-041 08-12-2014 01-01-2015 Art. 10 al. 2 midada 2014-041   7     150.300    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 18-12-1978 01-01-1979 emprima versiun - Art. 1 20-02-2007 01-04-2007 revisiun totala - Art. 2 18-10-1994 15-11-1994 revisiun totala - Art. 2 al. 2 20-02-2007 01-04-2007 midada - Art. 7 al. 1 21-12-2010 01-01-2011 midada - Art. 7 al. 1 08-12-2014 01-01-2015 midada 2014-041 Art. 7 al. 2 08-12-2014 01-01-2015 midada 2014-041 Art. 7 al. 3 08-12-2014 01-01-2015 midada 2014-041 Art. 8 al. 3 21-12-2010 01-01-2011 midada - Art. 8 al. 4 21-12-2010 01-01-2011 midada - Art. 8 al. 5 21-12-2010 01-01-2011 integraziun - Art. 8 al. 5 08-12-2014 01-01-2015 aboliziun 2014-041 Art. 9 al. 2 20-02-2007 01-04-2007 midada - Art. 10 al. 1 08-12-2014 01-01-2015 midada 2014-041 Art. 10 al. 2 08-12-2014 01-01-2015 midada 2014-041 Art. 15 18-05-1987 03-07-1987 revisiun totala - Art. 15 20-02-2007 01-04-2007 midada dal titel - Art. 16 al. 1 20-02-2007 01-04-2007 midada - Art. 17 20-02-2007 01-04-2007 revisiun totala -  8     	1. Organs 	Art. 1 * Biro electoral chantunal a) chanzlia chantunala 	Art. 2 * b) incumbensas 	Art. 3 c) forzas auxiliaras 	Art. 4 Biro electoral communal a) cumposiziun 	Art. 5 b) direcziun 	Art. 6 c) suprastanza communala sco biro electoral  	2. Propostas electoralas 	Art. 7 Termins 	Art. 8 Controlla, numeraziun e publicaziun  	3. Cedels electorals 	Art. 9 Cedels electorals uffizials, geners 	Art. 10 Consegna 	Art. 11 Emplenir il cedel electoral  	4. Elecziun 	Art. 12 Dretg applitgabel  	5. Eruida dals resultats communals 	Art. 13 Disposiziuns decisivas 	Art. 14 Stritgadas u midadas uffizialas 	Art. 15 * Communicaziun * 	Art. 16 Consegna dal material electoral  	6. Eruida e publicaziun dal resultat chantunal da las elecziuns 	Art. 17 * Eruida e survista 	Art. 18 Decisiun tras la sort 	Art. 19 Publicaziun, transmissiun  	7. Disposiziuns finalas 	Art. 20 Entrada en vigur, aboliziun dal dretg vertent   		2018-06-06T03:12:00+0200 	"7001 Chur" 	"Gesetzessammlung Kanton Graubünden"


canton: gr

abbreviation: LECG

pdf_content: 150.400 - Lescha davart l'elecziun dal Cussegl grond (LECG)    150.400   Lescha davart l'elecziun dal Cussegl grond (LECG)  dals 16-02-2021 (versiun dals 01-10-2021)  Il Cussegl grond dal chantun Grischun1),  sa basond sin l'art. 27 sco er sin l'art. 31 al. 1 da la Constituziun chantunala2), suenter avair gì invista da la missiva da la Regenza dals 24 da november 20203),  concluda:  1. Disposiziuns generalas  Art.  1 Object, champ d'applicaziun 1 Questa lescha regla particularmain: a) la divisiun dal chantun en circuls electorals e l'attribuziun da las vischnancas   als circuls electorals en l'agiunta; b) la procedura per reparter ils sezs dal Cussegl grond sin ils circuls electorals; c) la  procedura  per  eleger  il  Cussegl  grond tenor  la  procedura  electorala  da   proporz; d) la substituziun en il Cussegl grond. 2 Uschenavant che questa lescha na fixescha nagut auter, valan la Lescha davart ils   dretgs politics en il  chantun Grischun4) confurm al senn per la realisaziun da las  elecziuns e las disposiziuns da la Lescha federala davart ils dretgs politics 5) confurm  al senn per dumondas dal dretg electoral da proporz.  Art.  2 Divisiun dals circuls electorals 1 Per eleger il Cussegl grond è il chantun Grischun dividì en ils circuls electorals   tenor l'agiunta.  1) PCG 2020/2021, 787 2) DG 110.100 3) pagina 719 4) DG 150.100 5) CS 161.1  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm http://db.clex.ch/link/Bund/161.1/rm https://www.gr-lex.gr.ch/data/150.100/rm   150.400    2 L'attribuziun da las vischnancas als circuls electorals è reglada en l'agiunta. 3 A tge circul electoral che vischnancas che fusiuneschan appartegnan, sto vegnir   reglà en la cunvegna da fusiun. Sche motivs relevants s’opponan a questa regulaziun  u  sche  las  vischnancas  na  chattan  betg  in'enclegientscha,  decida  la  Regenza  definitivamain.  Sche  dapli  ch'ina  regiun  è  pertutgada,  ston  l'emprim  vegnir  consultadas questas regiuns.  Art.  3 Basa da la repartiziun dals sezs 1 Per  reparter  ils  sezs  dal  Cussegl  grond  sin  ils  circuls  electorals  è  decisiva  la  populaziun svizra permanenta dals circuls electorals sin basa da la statistica federala   da la populaziun e da las chasadas (STATPOP) che vegn mintgamai publitgada l'onn  avant las elecziuns.  Art.  4 Procedura da repartiziun 1 Ils 120 sezs dal Cussegl grond vegnan repartids sin ils circuls electorals tenor la   suandanta procedura: a) Repartiziun anticipada:  1. Il dumber da la populaziun svizra dal chantun vegn dividì tras 120. La  proxima  cifra  entira  sur  quest  resultat  furma  l'emprima  cifra  da  repartiziun. Mintga circul electoral cun in dumber da la populaziun pli  pitschen  che  questa  cifra  survegn  in  sez  e  na  vegn  betg  pli  en  consideraziun per l'ulteriura repartiziun.  2. Il dumber da la populaziun svizra dals circuls electorals restants vegn  dividì tras il dumber da sezs anc betg attribuids. La proxima cifra entira  sur quest resultat furma la segunda cifra da repartiziun. Mintga circul  electoral cun in dumber da la populaziun pli pitschen che questa cifra  survegn  in  sez  e  na  vegn  betg  pli  en  consideraziun  per  l'ulteriura  repartiziun.  3. La procedura tenor la cifra 2 vegn repetida, fin ch'i vegn chattada ina  cifra da repartiziun che vegn cuntanschida da tut ils circuls electorals  restants.  b) Repartiziun principala: Mintga circul electoral restant survegn tants sezs, sco  quai  che  l'ultima  cifra  da  repartiziun  è  cuntegnida  en  ses  dumber  da  la  populaziun.  c) Repartiziun  restanta:  Ils  sezs  restants  vegnan  repartids  sin  quels  circuls  electorals  che  han  las  cifras  restantas  las  pli  grondas.  Sche  plirs  circuls   electorals cuntanschan la medema cifra restanta, vegnan els eliminads tenor la   successiun dals rests ils pli pitschens che resultan suenter la divisiun da lur  dumber da la populaziun tras l'emprima cifra da repartiziun. Sche er quests  rests en eguals, decida la sort.  2       150.400   Art.  5 Communicaziun 1 Mintgamai l'onn avant las elecziuns publitgescha la Regenza en il  Fegl uffizial  chantunal  il  dumber  da  deputadas  e  deputads  ch'èn  d'eleger  en  mintga  circul   electoral.  Art.  6 Recurs electorals 1 Sch'i vegn inoltrà in recurs a la Chanzlia chantunala, suttametta il Secretariat dal  Cussegl grond quel immediatamain a la presidenta u al president dal biro electoral  per la consultaziun, ordinescha – sche necessari – ulteriuras retschertgas e suttametta  las actas a la Cumissiun per giustia e segirezza. 2 En  sia  emprima sesida  suttametta  quella  ina  proposta  da  decisiun  motivada  al  Cussegl grond. 3 Las deputadas ed ils deputads contestads dastgan far part da las sesidas, fin che las  chaussas da recurs èn liquidadas tras il Cussegl grond. Per il tractament ston ellas ed   els prender recusaziun.  2. Preparaziun da las elecziuns  Art.  7 Invit 1 Fin il pli tard il 16avel glindesdi avant il di d'elecziun publitgescha la Regenza en il   Fegl uffizial chantunal l'invit d'inoltrar propostas electoralas a la cumissiun regiunala  cumpetenta per il circul electoral.  Art.  8 Propostas electoralas 1. cuntegn  1 Ina proposta  electorala  dastga cuntegnair  maximalmain tants  nums da persunas  elegiblas  sco  quai  ch'i  èn d'eleger  deputadas e  deputads  en il  circul  electoral,  e   nagins nums dapli che duas giadas. Sch'ina proposta electorala cuntegna dapli nums,  vegnan stritgads ils ultims nums. 2 Las propostas electoralas ston inditgar per mintga persuna proponida: a) il num ed il prenum uffizial; b) il  num,  sut  il  qual  la  persuna  è  enconuschenta  sin  plaun  politic  u  en  il    mintgadi; c) la schlattaina; d) la data da naschientscha; e) l'adressa da domicil; f) la professiun. 3 Mintga  persuna  proponida  sto  confermar  en  scrit  ch'ella  acceptia  la  proposta  electorala. Sche questa conferma manca, vegn stritgà ses num.   3     150.400    Art.  9 2. designaziun 1 Mintga  proposta  electorala  sto  avair  ina  designaziun  ch'è  adattada  per  la  differenziar dad autras propostas electoralas.  Art.  10 3. suttascripziun 1 Mintga  proposta  electorala  sto  vegnir  suttascritta  a  maun,  e  quai  da  tschintg  persunas cun dretg da votar che abitan en il circul electoral. 2 Ina persuna cun dretg da votar na dastga betg suttascriver dapli ch'ina proposta  electorala. Suenter l'inoltraziun da la proposta na po la suttascripziun betg pli vegnir   retratga. 3 Las sutsegnadras ed ils sutsegnaders ston designar ina persuna sco represchentanta  u represchentant da la proposta electorala ed ina persuna sco sia substituziun. Sch'i  vegn  desistì  da  quai,  vala  l'emprima  sutsegnadra  u  l'emprim  sutsegnader  sco  represchentanta u represchentant e la segunda sutsegnadra u il segund sutsegnader  sco substituziun.  Art.  11 4. inoltraziun 1 Las propostas electoralas ston arrivar tar la cumissiun regiunala cumpetenta per il  circul electoral fin il pli tard il 12avel glindesdi avant il di d'elecziun. 2 Propostas  electoralas  inoltradas  suenter  quest  termin  na  vegnan  betg  en  consideraziun. 3 La cumissiun regiunala infurmescha immediatamain la Chanzlia chantunala davart  las propostas electoralas inoltradas.  Art.  12 5. invista 1 Las propostas electoralas ed ils nums da las sutsegnadras e dals sutsegnaders pon   vegnir consultads tar la cumissiun regiunala cumpetenta.  Art.  13 6. rectificaziun a) persunas proponidas pliras giadas  1 Sch'il num d'ina persuna proponida figurescha sin pliras propostas electoralas d'in  circul electoral, al stritga la cumissiun regiunala cumpetenta immediatamain da tut  questas propostas electoralas. 2 La Chanzlia  chantunala  stritga immediatamain quellas  persunas proponidas che  figureschan  sin  propostas  electoralas  da  plirs  circuls  electorals.  Ella  communitgescha  immediatamain  sias  stritgadas  a  las  cumissiuns  regiunalas  dals  circuls electorals pertutgads.  4       150.400   Art.  14 b) rectificaziun e propostas da substituziun 1 La  cumissiun  regiunala  cumpetenta  controllescha  cuntinuadamain  che  las  propostas  electoralas  inoltradas  adempleschian  las  pretensiuns  formalas,  che  las  candidatas ed ils candidats sajan elegibels, ch'i n'haja naginas candidaturas multiplas   e che las suttascripziuns sajan valaivlas. 2 En  cas  da  mancanzas  vegn  fixà  immediatamain  in  curt  termin,  per  che  la  represchentanza da la proposta electorala possia eliminar quellas. 3 Las persunas proponidas sco substituziun da persunas stritgadas uffizialmain ston  confermar en scrit ch'ellas acceptian la proposta electorala. 4 Sch'ina mancanza na vegn betg eliminada entaifer  il  termin fixà,  è  la  proposta  electorala nunvalaivla. Sche la mancanza concerna mo ina persuna proponida, vegn  stritgà sulettamain ses num. 5 Suenter il 11avel glindesdi avant il di d'elecziun na pon las propostas electoralas  betg pli vegnir midadas. Resalvadas restan l'annullaziun uffiziala da candidaturas  multiplas  constatadas  posteriuramain  ed  adattaziuns  da  las  designaziuns  da  las  glistas tenor l'artitgel 16.  Art.  15 Glistas 1 Las propostas electoralas rectifitgadas sa numnan glistas. Colliaziuns da glistas èn  exclusas. 2 La cumissiun regiunala cumpetenta transmetta las glistas rectifitgadas il pli tard la  11avla mesemna avant il di d'elecziun a la Chanzlia chantunala per la publicaziun en  il Fegl uffizial chantunal.  Art.  16 Gruppas da glistas 1 Glistas cun la medema designaziun furman en il chantun ina gruppa da glistas. 2 Las glistas vegnan tractadas sco gruppa da glistas, sche: a) las  represchentanzas  da  las  glistas  inoltreschan  fin  il  pli  tard  la  11avla    mesemna avant il di d'elecziun ina decleraziun correspundenta en scrit a la   Chanzlia chantunala;  b) las glistas derivan da differents circuls electorals; e c) las glistas han la medema designaziun. 3 Sch'ina  glista  è  vegnida  inoltrada  mo  en  in  circul  electoral,  vala  questa  glista  medemamain sco gruppa da glistas. 4 En cooperaziun cun las represchentanzas da las glistas rectifitgescha la Chanzlia  chantunala las differenzas tar las designaziuns da las glistas e tar la furmaziun da  gruppas  da  glistas.  Sch'i  na  dat  nagina  enclegientscha,  decida  la  Chanzlia  chantunala.  Art.  17 Numers da las glistas 1 Las glistas da la medema gruppa da glistas survegnan il medem numer da glista.   5     150.400    2 Il numer da la glista vegn attribuì da la Chanzlia chantunala cun trair la sort. La   sort vegn tratga publicamain. 3 La Chanzlia chantunala publitgescha las gruppas da glistas e las glistas en il Fegl  uffizial chantunal.  Art.  18 Cedels electorals, mussavia electoral 1 La Chanzlia chantunala prepara per tut las glistas cedels electorals, sin ils quals èn   prestampads la designaziun da la glista, il numer d'ordinaziun sco er las indicaziuns  davart  las candidatas ed ils candidats (num e prenum, annada,  designaziun da la  professiun sco er lieu da domicil), e plinavant in cedel electoral betg prestampà. 2 Avant mintga elecziun elavura la Chanzlia chantunala in curt mussavia electoral  che vegn consegnà da las vischnancas a las persunas cun dretg da votar ensemen cun  ils cedels electorals.  3. Act electoral  Art.  19 Exequir il dretg d'eleger 1 Mintga  persuna  cun  dretg  d'eleger  dispona  da  tantas  vuschs  sco  quai  ch'i  èn  d'eleger deputadas e deputads en ses circul electoral. 2 Ella po dar sia vusch mo a persunas ch'èn vegnidas proponidas valaivlamain en ses  circul electoral. 3 Per quest intent po ella far diever d'in cedel electoral uffizial prestampà u vid. Il  cedel electoral sto vegnir emplenì e midà a maun.  Art.  20 Emplenir il cedel electoral 1 Tgi che dovra il cedel electoral betg prestampà, po scriver si nums da persunas   elegiblas sco er la designaziun d'ina glista e/u il numer d'ordinaziun d'ina glista. 2 Tgi  che  dovra  in  cedel  electoral  prestampà,  po  stritgar  nums  da  candidatas  e  candidats  prestampads.  La  persuna  cun  dretg  d'eleger  po  scriver  si  nums  da   candidatas  e  candidats  che  figureschan  sin  autras  glistas  dal  circul  electoral   (panaschar).  Ella  po  ultra  da  quai  stritgar  il  numer  d'ordinaziun  prestampà  e  la  designaziun  da  la  glista  prestampada  u  remplazzar  tras  in  auter  numer  respectivamain tras in'autra designaziun. 3 Il num d'ina medema candidata u d'in medem candidat dastga figurar maximalmain  duas giadas sin il cedel electoral (cumular).  Art.  21 Cedels electorals nunvalaivels e vuschs da candidat nunvalaivlas 1 Cedels electorals èn nunvalaivels, sche: a) els n'èn betg uffizials;  6       150.400   b) els  na  cuntegnan  betg  in  num  d'ina  candidata  u  d'in  candidat  dal  circul  electoral;  c) els èn emplenids u midads en autra moda che a maun; d) els cuntegnan remartgas ingiuriusas u caracterisaziuns evidentas; e) las prescripziuns decretadas en chaussa na vegnan betg observadas en cas da   la votaziun per correspundenza. 2 Sco vuschs nunvalaivlas ston vegnir stritgads dal cedel electoral: a) nums da persunas che na figureschan betg sin ina glista dal circul electoral; b) repetiziuns da memia, sch'il num d'ina candidata u d'in candidat figurescha   dapli che duas giadas sin in cedel electoral. 3 Sch'in  cedel  electoral  cuntegna  dapli  nums  che  quai  ch'i  èn  avant  maun  sezs,  vegnan stritgads ils ultims nums prestampads che n'èn betg cumulads a maun, e  suenter ils ultims nums agiuntads a maun.  4. Eruida dals resultats  Art.  22 Vuschs da candidatas e candidats, vuschs da partida 1 Las candidatas ed ils candidats che figureschan sin il  cedel electoral survegnan  mintgamai ina vusch da candidata u candidat. 2 La summa da las vuschs da candidatas e candidats e da las vuschs supplementaras  tenor l'artitgel 23 dat las vuschs da partida da mintga glista.  Art.  23 Vuschs supplementaras 1 Sch'in cedel electoral cuntegna main vuschs da candidatas e candidats valaivlas che  deputadas e deputads ch'èn d'eleger en il circul electoral, valan las lingias vidas sco  vuschs supplementaras per la glista ch'è inditgada cun sia designaziun u cun ses  numer  d'ordinaziun  sin  il  cedel  electoral.  Sche  la  designaziun  u  il  numer   d'ordinaziun manca ubain sch'il cedel electoral cuntegna dapli ch'ina designaziun da  glista u dapli ch'in numer d'ordinaziun inoltrà, na valan las lingias vidas betg (vuschs  vidas). 2 Nums che na figureschan betg sin ina glista dal circul electoral, vegnan stritgads.   Els  vegnan  dentant  quintads  sco  vuschs  supplementaras,  sch'il  cedel  electoral  cuntegna ina designaziun da la glista u in numer d'ordinaziun. Sch'ina designaziun  da  la  glista  ed  in  numer  d'ordinaziun  mancan,  na  quintan  questas  vuschs  betg  (vuschs vidas). 3 En  cas  d'ina  cuntradicziun  tranter  la  designaziun  da  la  glista  ed  il  numer  d'ordinaziun vala la designaziun da la glista.  Art.  24 Cumpilaziun dals resultats 1 Il biro electoral da mintga vischnanca sto eruir las suandantas valurs: a) il dumber da persunas cun dretg d'eleger ed il dumber d'electuras ed electurs;   7     150.400    b) il dumber da cedels electorals valaivels, nunvalaivels e vids. 2 Sin basa dals cedels electorals valaivels vegni eruì: a) il dumber da vuschs che las singulas candidatas ed ils singuls candidats han   survegnì (vuschs da candidatas e candidats); b) il dumber da vuschs supplementaras da mintga glista; c) la  summa  da  las  vuschs  da  candidatas  e  candidats  e  da  las  vuschs   supplementaras da mintga glista; d) il dumber da vuschs vidas. 3 Quests  resultats  ston  vegnir  transmess  immediatamain  sin  via  electronica  a  la  Chanzlia chantunala. 4 Il  biro  electoral  da  la  vischnanca  sto  protocollar  ils  resultats  ed  inoltrar  quest  protocol a la Chanzlia chantunala.  Art.  25 Repartiziun dals sezs 1. chaussas generalas  1 Il  Cussegl  grond  vegn  elegì  tenor  la  procedura  da  l'attribuziun  dals  sezs  proporziunala dubla. 2 Ils sezs vegnan repartids tras la Chanzlia chantunala.  Art.  26 2. gruppas da glistas, quorum 1 Ina gruppa da glistas dastga sa participar a la repartiziun dals sezs mo, sche sias  glistas  cuntanschan  ina  cifra  electorala  che  correspunda  ad  ina  quota  d'almain  3 pertschient electuras ed electurs en l'entir chantun.  Art.  27 3. attribuziun superiura a las gruppas da glistas 1 Il dumber da vuschs da partida d'ina glista vegn dividì tras il dumber da sezs ch'èn  d'occupar en il circul electoral correspundent. Il resultat vegn numnà cifra electorala   da la glista. 2 En mintga gruppa da glistas vegnan quintadas ensemen las cifras electoralas da las   glistas. La summa vegn dividida tras la clav electorala chantunala ed arrundada giu u  si sin la proxima cifra entira. Il resultat inditgescha il dumber da sezs da la gruppa da   glistas respectiva. 3 La  Chanzlia  chantunala  calculescha  la  clav  electorala  chantunala  uschia,  ch'i   vegnan repartids 120 sezs tras la procedura tenor l'alinea 2. 4 Sch'i resultan pussaivladads d'arrundaziun equivalentas, decida la sort.  Art.  28 4. sutattribuziun a las glistas 1 Il dumber da vuschs da partida d'ina glista vegn dividì tras il divisur dal circul   electoral sco er tras il  divisur da la gruppa da glistas ed arrundà giu u si  sin la   proxima cifra entira. Il resultat inditgescha il dumber da sezs da questa glista.  8       150.400   2 Sch'il dumber da sezs da la glista cun las pli bleras vuschs en in circul electoral  n'importa betg almain 1, vegn quest dumber auzà sin 1 (cundiziun da maiorz). 3 Sche  l'applicaziun  da  la  cundiziun  da  maiorz  chaschuna  ina  cuntradicziun  cun  l'alinea 4, sto questa cundiziun vegnir restrenschida uschia, che las cundiziuns da  l'alinea 4  vegnan  observadas.  Sch'i  existan  pliras  pussaivladads  equivalentas  en  quest cas, decida la sort. 4 La Chanzlia chantunala fixescha in divisur per mintga circul electoral ed in divisur   per mintga gruppa da glistas, uschia ch'i resulta il suandant tras la procedura tenor  l'alinea 1 fin alinea 3: a) mintga  circul  electoral  survegn  il  dumber  da  sezs  attribuids  ad  el  tenor   l'artitgel 4; b) mintga gruppa da glistas survegn il  dumber da sezs che la cumpetan tenor   l'attribuziun superiura. 5 Sch'i resultan pussaivladads d'arrundaziun equivalentas, decida la sort.  Art.  29 5. eruida da las persunas elegidas sco er da las suppleantas e dals  suppleants  1 Da mintga glista èn elegids quellas candidatas e quels candidats che han survegnì  las pli bleras vuschs a norma dals sezs cuntanschids. 2 Las candidatas ed ils candidats che n'èn betg elegids èn suppleantas e suppleants   per lur glista en la successiun da las vuschs survegnidas. 3 En cas da paritad da las vuschs decida la sort davart la successiun.  Art.  30 6. sezs supplementars 1 Sch'i vegnan attribuids ad ina glista dapli sezs che quai ch'i figureschan candidatas  e candidats sin la glista, ha lieu in'elecziun cumplementara tenor l'artitgel  32 per ils  sezs supplementars.  Art.  31 Remplazzament tras ina suppleanta u in suppleant 1 Sch'insatgi  refusa l'elecziun u sch'ina deputada u in  deputà  banduna il  Cussegl  grond  avant  la  scadenza  da  la  durada  d'uffizi,  declera  la  Chanzlia  chantunala   l'emprima suppleanta u l'emprim suppleant sco elegì. Il conclus sto vegnir publitgà  en il Fegl uffizial chantunal. 2 Sche la suppleanta u il suppleant na po u na vul betg surpigliar l'uffizi, vegn ella u   el remplazzà tras la proxima persuna sin la glista.  Art.  32 Elecziun cumplementara 1 Sch'in  sez  na  po  betg  vegnir  occupà  tras  in  remplazzament,  succeda  la   cumplettaziun tras  las  sutsegnadras  ed  ils  sutsegnaders  da  la  proposta  electorala  (art. 10) en la successiun da las suttascripziuns.   9     150.400    2 Sche questa persuna ademplescha las premissas d'elegibladad, vegn ella declerada  da  la  Regenza  sco  elegida.  Il  conclus  sto  vegnir  publitgà  en  il  Fegl  uffizial   chantunal. 3 Sch'ina  cumplettaziun  tras  las  sutsegnadras  ed  ils  sutsegnaders  da  la  proposta  electorala n'è betg pussaivla, ordinescha la Regenza in'elecziun dal pievel en il circul   electoral respectiv. 4 L'elecziun dal pievel na vegn betg realisada, sch'ina deputada u in deputà banduna  il Cussegl grond pli tard che 12 mais avant las proximas elecziuns ordinarias dal  Cussegl grond. En in tal cas sa participescha ina suppleanta u in suppleant tenor las  reglas da la substituziun temporara tenor l'artitgel 33. 5 Sch'i ston vegnir occupads plirs sezs a chaschun d'ina votaziun dal pievel, vegnan  applitgadas  las  disposiziuns  davart  la  procedura  electorala  da  proporz,  uschiglio  quellas davart la procedura electorala da maiorz. 6 Sche la  procedura  electorala  da proporz  vegn applitgada en  in  circul  electoral,  valan las suandantas particularitads: a) tut las glistas valan medemamain sco gruppas da glistas; b) ina glista dastga sa participar a la repartiziun dals sezs mo, sch'ella survegn   almain 3 pertschient da tut las vuschs da partida; c) ina  sutattribuziun  n'ha  betg  lieu,  perquai  che  mintga  gruppa  da  glistas   cuntegna mo ina glista.  Art.  33 Substituziun temporara 1 Sch'ina deputada u in deputà è impedì temporarmain da far part dal Cussegl grond,  po ina suppleanta u in suppleant sa participar a las sesidas. Las disposiziuns davart il  remplazzament tenor l'artitgel 31 valan confurm al senn. 2 Sch'ina substituziun n'è betg pussaivla tras in remplazzament, succeda quella tras  las  sutsegnadras  ed  ils  sutsegnaders  da  la  proposta  electorala  (art. 10)  en  la  successiun da las suttascripziuns. 3 La suppleanta u il suppleant sto vegnir communitgà uschè baud sco pussaivel a la   cumissiun  regiunala  cumpetenta,  che  infurmescha  da  sia  vart  immediatamain  il  Secretariat dal Cussegl grond.  10       150.400   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 16-02-2021 01-10-2021 relasch emprima versiun 2021-032   11     150.400    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 16-02-2021 01-10-2021 emprima versiun 2021-032  12       150.400-A1       1    Agiunta 1: Divisiun dals circuls electorals ed attribuziun  da las vischnancas als circuls electorals (art. 2 al. 1 ed al. 2)   (Versiun dal 1. d'october 2021)   Las vischnancas èn attribuidas sco suonda als circuls electorals1:     Circul electoral Vischnancas   Alvaschagn Alvra, Vaz   Avras Avras   Belfort Lantsch, Schmitten   Bravuogn Bravuogn Filisur   Bregaglia Bregaglia   Breil Breil   Brusio Brusio   Calanca Buseno, Calanca, Castaneda, Rossa,  Sta. Maria i.C.    Cuira Cuira   Churwalden Churwalden, Tschiertschen-Praden   Tavau Tavau   Cadi Mustér, Medel (Lucmagn), Sumvitg,  Trun, Tujetsch   Tumleastga Farschno, Giuvaulta, Scharàns, Seglias,  Tumleastga   Tschintg Vitgs Landquart, Trimmis, Vaz Sut, Zizers   Foppa Falera, Glion, Laax, Sagogn, Schluein,  Sursaissa Mundaun   Jenaz Fideris, Furna, Jenaz   Claustra Claustra   Küblis Cunter en il Partenz, Küblis   Lumnezia Lumnezia, Val S. Pieder   Luzein Luzein   Maiavilla Fläsch, Jenins, Maiavilla, Malans                                                                     1 Il stadi e las designaziuns da las vischnancas vegnan adattads mintga onn nunformalmain   confurm a las fusiuns da vischnancas.     150.400-A1       2      Mesauc Lostallo, Mesauc, Soazza   Engiadin'Ota  Bever, Madulain, La Punt Chamues-ch,  Puntraschigna, Samedan, San Murezzan,  S-chanf, Schlarigna, Segl, Silvaplauna,  Zuoz   Puschlav Puschlav   Ramosch Samignun, Valsot   Razén  Domat, Panaduz, Razén   Valragn Valragn, Sufers   Roveredo Cama, Grono, Roveredo, San Vittore   Stussavgia Val Stussavgia   Schons Andeer, Farera, Muntogna da Schons,  Runtgaglia, Ziràn-Reschen   Scanvetg Arosa   Schiers Grüsch, Schiers   Seewis Seewis   Suot Tasna Scuol   Sur Tasna Zernez   Surses Surses   Tusaun Cazas, Flearda, Masagn, Tschappina,  Tusaun, Urmagn   Trin Favugn, Flem, Trin, Tumein   Val Müstair Val Müstair       	1. Disposiziuns generalas 	Art. 1 Object, champ d'applicaziun 	Art. 2 Divisiun dals circuls electorals 	Art. 3 Basa da la repartiziun dals sezs 	Art. 4 Procedura da repartiziun 	Art. 5 Communicaziun 	Art. 6 Recurs electorals  	2. Preparaziun da las elecziuns 	Art. 7 Invit 	Art. 8 Propostas electoralas 1. cuntegn 	Art. 9 2. designaziun 	Art. 10 3. suttascripziun 	Art. 11 4. inoltraziun 	Art. 12 5. invista 	Art. 13 6. rectificaziun a) persunas proponidas pliras giadas 	Art. 14 b) rectificaziun e propostas da substituziun 	Art. 15 Glistas 	Art. 16 Gruppas da glistas 	Art. 17 Numers da las glistas 	Art. 18 Cedels electorals, mussavia electoral  	3. Act electoral 	Art. 19 Exequir il dretg d'eleger 	Art. 20 Emplenir il cedel electoral 	Art. 21 Cedels electorals nunvalaivels e vuschs da candidat nunvalaivlas  	4. Eruida dals resultats 	Art. 22 Vuschs da candidatas e candidats, vuschs da partida 	Art. 23 Vuschs supplementaras 	Art. 24 Cumpilaziun dals resultats 	Art. 25 Repartiziun dals sezs 1. chaussas generalas 	Art. 26 2. gruppas da glistas, quorum 	Art. 27 3. attribuziun superiura a las gruppas da glistas 	Art. 28 4. sutattribuziun a las glistas 	Art. 29 5. eruida da las persunas elegidas sco er da las suppleantas e dals suppleants 	Art. 30 6. sezs supplementars 	Art. 31 Remplazzament tras ina suppleanta u in suppleant 	Art. 32 Elecziun cumplementara 	Art. 33 Substituziun temporara   		2021-09-22T22:34:08+0200 	"7001 Chur" 	"Gesetzessammlung Kanton Graubünden"


abbreviation: OECG

pdf_content: 150.410 - Ordinaziun davart l'elecziun dal Cussegl grond (OECG)    150.410   Ordinaziun davart l'elecziun dal Cussegl grond (OECG)  dals 21-09-2021 (versiun dals 01-10-2021)  Sa basond sin l'art. 45 al. 1 da la Constituziun chantunala1)  relaschada da la Regenza ils 21 da settember 2021  1. Chaussas generalas  Art.  1 Direcziun e surveglianza 1 La  direcziun  generala  e  la  surveglianza  da  las  elecziuns  dal  Cussegl  grond èn  chaussa da la Chanzlia chantunala. 2 Ella decretescha en spezial las directivas necessarias che valan per las regiuns e per  las vischnancas per realisar las elecziuns.  Art.  2 Forzas auxiliaras 1 Per transportar il material electoral davent da las vischnancas enavos a la Chanzlia   chantunala suenter las elecziuns po la Chanzlia chantunala far diever dals servetschs   da la Polizia chantunala.  Art.  3 Regiuns 1 Per ils circuls electorals appartegnents adempleschan las regiuns las incumbensas  che las èn vegnidas delegadas en connex cun l'inoltraziun e cun la rectificaziun da  las propostas electoralas.  Art.  4 Vischnancas 1 Las vischnancas adempleschan las incumbensas che las èn vegnidas delegadas en  connex cun la consegna dal material electoral a las persunas cun dretg d'eleger, cun  l'eruida e cun la transmissiun dals resultats communals sco er cun la respediziun dal   protocol e dals cedels electorals a la Chanzlia chantunala.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   150.410    Art.  5 Applicaziun da la EED 1 Las vischnancas e la Chanzlia chantunala erueschan ils resultats da las elecziuns  applitgond il program dad EED ch'il chantun metta a disposiziun gratuitamain a las  vischnancas. 2 Il chantun metta a disposiziun a las partidas ed a las gruppaziuns gratuitamain in  program dad  EED per  l'endataziun  electronica  da  las  propostas  electoralas.  Las  propostas electoralas ston vegnir inoltradas sin palpiri. 3 La Chanzlia chantunala decretescha las instrucziuns necessarias per las regiuns, per  las vischnancas e per las partidas u gruppaziuns.  Art.  6 Custs 1 Il chantun, las regiuns e las vischnancas surpiglian ils custs da persunal ed ils custs   materials che als resultan en connex cun la procedura electorala.  Art.  7 Decisiun tras la sort 1 En ils cas previs tenor lescha vegn la sort tratga da la chanceliera chantunala u dal   chancelier chantunal, en cas d'impediment da la substituta u dal substitut. 2 En ils cas betg publics vegn la sort tratga sut surveglianza notariala.  2. Preparaziun da las elecziuns  2.1. PROPOSTAS ELECTORALAS  Art.  8 Designaziun curta da las propostas electoralas 1 Per mintga proposta electorala sto vegnir inditgada – ultra da la designaziun – er  ina designaziun curta  (da maximalmain 12 segns)  che po vegnir  duvrada da las  autoritads en cas da publicaziuns uffizialas.  Art.  9 Attest d'elegibladad per las candidatas ed ils candidats 1 Ensemen  cun  la  proposta  electorala  sto  vegnir  inoltrà  per  mintga  candidata  e  candidat in attest d'elegibladad che vegn emess da sia vischnanca da domicil (dal   domicil politic). 2 Candidatas e candidats ch'èn commembras e commembers dal Cussegl grond il   mument  che la  proposta  electorala  vegn inoltrada,  na ston betg inoltrar  in  attest  d'elegibladad.  2       150.410   Art.  10 Attestaziun dal dretg da votar per las sutsegnadras ed ils  sutsegnaders  1 Ensemen cun la proposta electorala sto vegnir inoltrada per mintga sutsegnadra e   sutsegnader in'attestaziun dal dretg da votar che vegn emessa da sia vischnanca da  domicil (dal domicil politic).  Art.  11 Attest d'elegibladad, attestaziun dal dretg da votar 1 Las vischnancas ston emetter gratuitamain ils attests d'elegibladad e las attestaziuns  dal dretg da votar.  Art.  12 Represchentanza da la proposta electorala 1 La represchentanza da la proposta electorala po vegnir surpigliada er da candidatas  e candidats ubain da las persunas che presidieschan ina partida u ina gruppaziun u  che mainan las fatschentas d'ina tala. 2 Ina persuna po surpigliar la represchentanza da pliras propostas electoralas.  3 La represchentanza da las propostas electoralas ha il dretg e l'obligaziun da far – en  num da las sutsegnadras e dals sutsegnaders ed en moda giuridicamain lianta – las  decleraziuns necessarias per eliminar differenzas.  Art.  13 Inoltraziun da las propostas electoralas 1 Las propostas electoralas ston arrivar tar la cumissiun regiunala cumpetenta per il  circul electoral fin il pli tard il 12avel glindesdi avant il di d'elecziun, a las 12.00.  Art.  14 Rectificaziun da las propostas electoralas 1 Sch'ina persuna ha suttascrit dapli ch'ina proposta electorala, vegn ses num stritgà  sin tut las propostas electoralas pertutgadas.  Art.  15 Transmissiun da las glistas 1 La cumissiun regiunala cumpetenta transmetta las glistas rectifitgadas fin il pli tard  la 11avla mesemna avant il di d'elecziun, a las 12.00, sin via electronica e sin palpiri   a la Chanzlia chantunala.  2.2. CEDELS ELECTORALS  Art.  16 Concepziun 1 La Chanzlia chantunala lascha stampar ils cedels electorals trilings sin palpiri da la  medema colur e da la medema grondezza en las linguas uffizialas chantunalas. 2 La Chanzlia chantunala fixescha l'ulteriur layout dals cedels electorals. En spezial  po ella far prescripziuns davart la dimensiun da las indicaziuns davart las candidatas   ed ils candidats.   3     150.410    3 Ella metta a disposiziun a las vischnancas ina glista alfabetica da las candidatas e  dals candidats dal circul electoral respectiv.  3. Eruida e communicaziun dals resultats communals  Art.  17 Stritgadas u midadas uffizialas 1 Las stritgadas u las midadas che vegnan fatgas en las vischnancas en il rom da la  lavur da dumbraziun e da controlla, ston vegnir suttamessas a la suprastanza dal biro   electoral per l'examinaziun.  2 Las stritgadas u las midadas ston vegnir fatgas cun colur cotschna. Plinavant ston  ellas vegnir marcadas cun l'abreviaziun "BE" (biro electoral).  Art.  18 Communicaziun 1 Ils  resultats  da  las  elecziuns  ston  vegnir  communitgads  il  di  d'elecziun  a  la  Chanzlia chantunala fin il pli tard las 17.00.  Art.  19 Consegna dal material electoral e dals protocols 1 Suenter ch'ils resultats èn vegnids annunziads, tramettan las vischnancas ils cedels  electorals  ed  ils  protocols  electorals  a  la  Chanzlia  chantunala  tenor  l'instrucziun  separada u preparan quest material per il servetsch da rimnada.  4. Suppleantas e suppleants  Art.  20 Glista 1 La Chanzlia chantunala maina ina glista da las suppleantas e dals suppleants dal   Cussegl grond; questa glista è accessibla a la publicitad. 2 Per  lur  circuls  electorals  annunzian  las  regiuns  a  temp  eventualas  mutaziuns  duraivlas  da  las  suppleantas  e  dals  suppleants  dal  Cussegl  grond  a  la  Chanzlia   chantunala.  4       150.410   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 21-09-2021 01-10-2021 relasch emprima versiun 2021-033   5     150.410    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 21-09-2021 01-10-2021 emprima versiun 2021-033  6     	1. Chaussas generalas 	Art. 1 Direcziun e surveglianza 	Art. 2 Forzas auxiliaras 	Art. 3 Regiuns 	Art. 4 Vischnancas 	Art. 5 Applicaziun da la EED 	Art. 6 Custs 	Art. 7 Decisiun tras la sort  	2. Preparaziun da las elecziuns 	2.1. Propostas electoralas 	Art. 8 Designaziun curta da las propostas electoralas 	Art. 9 Attest d'elegibladad per las candidatas ed ils candidats 	Art. 10 Attestaziun dal dretg da votar per las sutsegnadras ed ils sutsegnaders 	Art. 11 Attest d'elegibladad, attestaziun dal dretg da votar 	Art. 12 Represchentanza da la proposta electorala 	Art. 13 Inoltraziun da las propostas electoralas 	Art. 14 Rectificaziun da las propostas electoralas 	Art. 15 Transmissiun da las glistas  	2.2. Cedels electorals 	Art. 16 Concepziun   	3. Eruida e communicaziun dals resultats communals 	Art. 17 Stritgadas u midadas uffizialas 	Art. 18 Communicaziun 	Art. 19 Consegna dal material electoral e dals protocols  	4. Suppleantas e suppleants 	Art. 20 Glista   		2021-11-04T09:28:13+0100 	"7001 Chur" 	"Gesetzessammlung Kanton Graubünden"


short: lescha da publicaziun

abbreviation: LPubl

pdf_content: Lescha davart las collecziuns da leschas e davart il fegl uffizial (lescha da publicaziun, LPubl)    180.100   Lescha davart las collecziuns da leschas e davart il fegl  uffizial (lescha da publicaziun, LPubl)  dals 19-10-2011 (versiun dals 01-01-2012)  Il cussegl grond dal chantun Grischun1),  sa basond sin l'art. 31 da la constituziun chantunala2), suenter avair gì invista da la missiva da la regenza dals 28 da zercladur 20113),  concluda:  1. Organs uffizials da publicaziun  Art.  1 Organs uffizials da publicaziun 1 Il chantun ha ils suandants organs uffizials da publicaziun: a) la collecziun uffiziala da leschas (CUL); b) la collecziun sistematica da leschas (cudesch da dretg grischun, DG); c) il fegl uffizial.  2. Collecziuns da leschas  2.1. COLLECZIUN UFFIZIALA DA LESCHAS  Art.  2 Cuntegn 1 La  CUL è ina collecziun cronologica  dal  dretg chantunal  e  cumpara  en il  fegl  uffizial. 2 En la CUL vegnan publitgads: a) la constituziun chantunala;  1) PCG 2011/2012, 266 2) DG 110.100 3) pagina 575  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   180.100    b) las leschas chantunalas; c) las ordinaziuns dal cussegl grond; d) las ordinaziuns da la regenza sco er ulteriurs relaschs legislativs d'autoritads   chantunalas e d'instituts autonoms da dretg public; e) cunvegnas interchantunalas legislativas ch'èn generalmain impegnativas; f) relaschs legislativs d'auters organs interchantunals.  Art.  3 Publicaziun tras renviament 1 En cas motivads po la publicaziun avair lieu cun inditgar il titel sco er la referenza  u la funtauna.  2.2. COLLECZIUN SISTEMATICA DA LESCHAS  Art.  4 Cuntegn 1 Il DG è ina collecziun rectifitgada dal dretg ch'è vegnì publitgà en la CUL; il DG è  ordinà tenor domenas. 2 El vegn actualisà cuntinuadamain.  2.3. DISPOSIZIUNS CUMINAIVLAS  Art.  5 Publicaziun ordinaria 1 La publicaziun ordinaria dals relaschs e da las cunvegnas interchantunalas ha lieu  en la CUL.  Art.  6 Publicaziun extraordinaria 1 En  cas  d'ina  urgenza  speziala,  per  segirar  l'effect  u  en  cas  da  circumstanzas  extraordinarias po ina publicaziun avair lieu en la procedura extraordinaria: a) en l'internet; b) tras la pressa, tras il radio e tras la televisiun; c) cun agid d'auters meds adequats. 2 La publicaziun ordinaria sto vegnir prendida suenter uschè svelt sco pussaivel.  Art.  7 Publicaziun en las linguas uffizialas 1 La publicaziun ha lieu en las trais linguas uffizialas tudestg, rumantsch e talian. Las   trais versiuns èn liantas da medema maniera.  Art.  8 Effects giuridics da la publicaziun 1 Tras ils relaschs e tras las cunvegnas vegnan las singulas persunas obligadas mo,  sche lur publicaziun ha gì lieu tenor questa lescha.  2       180.100   Art.  9 Versiun decisiva 1 Decisiva è la versiun ch'è vegnida publitgada en la CUL. Sch'in text cumpara là mo  cun il titel sco er cun la referenza u cun la funtauna, è decisiva la versiun, a la quala i   vegn renvià. 2 La versiun decisiva da cunvegnas interchantunalas e da relaschs legislativs d'organs  interchantunals sa drizza tenor lur disposiziuns.  Art.  10 Furmas da cumpariziun 1 La  CUL cumpara  en  furma  stampada  ed  en  furma  electronica.  La  regenza  po  concluder da renunziar a la furma stampada1). 2 Il DG cumpara en furma electronica.  Art.  11 Rectificaziuns formalas 1 La chanzlia chantunala curregia en la CUL sbagls che midan il senn e formulaziuns   che na correspundan betg al conclus da l'organ decretant.  Art.  12 Rectificaziuns ed adattaziuns nunformalas 1 La chanzlia chantunala curregia nunformalmain en il DG sbagls che na midan betg  il senn. 2 Ella  adatta  nunformalmain  en  il  DG  indicaziuns  sco  designaziuns  d'unitads  administrativas, renviaments, referenzas u scursanidas.  3. Fegl uffizial  Art.  13 Ediziun e cuntegn 1 Il chantun edescha il fegl uffizial dal chantun Grischun. 2 Quel cuntegna la CUL sco er publicaziuns uffizialas, en spezial dal chantun e da las  vischnancas, e plinavant communicaziuns privatas. 3 La regenza fixescha la furma da cumpariziun2). 4 La regenza po excorporar la redacziun, la producziun e la vendita.  4. Disposiziun finala  Art.  14 Referendum ed entrada en vigur 1 Questa lescha è suttamessa al referendum facultativ3).  1) Cun CR dal 1. da fanadur 2014 dapi il 1. da schaner 2016 mo pli en furma electronica. 2) Cun CR dal 1. da fanadur 2014 dapi il 1. da schaner 2016 mo pli en furma electronica. 3) Il termin da referendum è scadì ils 25 da schaner 2012. Entaifer quest termin n'èn vegnids    3     180.100    2 La regenza metta en vigur questa lescha3).  inoltrads nagins referendums. 3) messa en vigur retroactivamain cun CR dals 31 da schaner 2012 per il 1. da schaner 2012  4       180.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-10-2011 01-01-2012 relasch emprima versiun -   5     180.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-10-2011 01-01-2012 emprima versiun -  6     	1. Organs uffizials da publicaziun 	Art. 1 Organs uffizials da publicaziun  	2. Collecziuns da leschas 	2.1. Collecziun uffiziala da leschas 	Art. 2 Cuntegn 	Art. 3 Publicaziun tras renviament  	2.2. Collecziun sistematica da leschas 	Art. 4 Cuntegn  	2.3. Disposiziuns cuminaivlas 	Art. 5 Publicaziun ordinaria 	Art. 6 Publicaziun extraordinaria 	Art. 7 Publicaziun en las linguas uffizialas 	Art. 8 Effects giuridics da la publicaziun 	Art. 9 Versiun decisiva 	Art. 10 Furmas da cumpariziun 	Art. 11 Rectificaziuns formalas 	Art. 12 Rectificaziuns ed adattaziuns nunformalas   	3. Fegl uffizial 	Art. 13 Ediziun e cuntegn  	4. Disposiziun finala 	Art. 14 Referendum ed entrada en vigur   		2018-06-06T11:25:04+0200 	"7001 Chur" 	"Gesetzessammlung Kanton Graubünden"


pdf_content: Ordinaziun concernent il diever dal rumantsch grischun per ils documents da votaziun rumantschs e per il cudesch da dretg grischun rumantsch    180.200   Ordinaziun concernent il diever dal rumantsch grischun  per ils documents da votaziun rumantschs e per il cudesch  da dretg grischun rumantsch  dals 26-06-2001 (versiun dals 01-07-2001)  sa basond sin l'art. 66 da la lescha davart il diever dals dretgs politics en il chantun  Grischun1) e sin l'art. 4 da l'ordinaziun dal cussegl grond davart l'ediziun d'in nov  cudesch da dretg grischun e la cuntinuaziun da la collecziun uffiziala da leschas2)  concludida da la regenza ils 26 da zercladur 2001  Art.  1 Documents da votaziun rumantschs 1 Ils documents chantunals da votaziun rumantschs vegnan publitgads per rumantsch  grischun.  Art.  2 Cudesch da dretg grischun rumantsch 1. princip  1 Il cudesch da dretg grischun rumantsch vegn publitgà per rumantsch grischun.  Art.  3 2. regulaziun transitorica 1 Fin che la translaziun en rumantsch grischun è terminada, vegn il cudesch da dretg  grischun  rumantsch  publitgà  en  duas  ediziuns  maschadadas,  numnadamain  en  sursilvan/rumantsch grischun ed en ladin/rumantsch grischun.  Art.  4 Entrada en vigur 1 Questa ordinaziun entra en vigur il 1. da fanadur 2001.  1) DG 150.100 2) DG 180.100  * tabellas da las modificaziuns a la fin dal relasch   1   http://www.gr-lex.gr.ch/data/150.100/rm http://www.gr-lex.gr.ch/data/180.100/rm   180.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 26-06-2001 01-07-2001 relasch emprima versiun -  2       180.200   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 26-06-2001 01-07-2001 emprima versiun -   3    	Art. 1 Documents da votaziun rumantschs 	Art. 2 Cudesch da dretg grischun rumantsch 1. princip 	Art. 3 2. regulaziun transitorica 	Art. 4 Entrada en vigur  		2018-06-06T00:46:42+0200 	"7001 Chur" 	"Gesetzessammlung Kanton Graubünden"

element: relasch

type: emprima versiun


pdf_content: Ordinaziun davart il fegl uffizial dal chantun Grischun    180.500   Ordinaziun davart il fegl uffizial dal chantun Grischun  dals 01-07-2014 (versiun dals 01-01-2017)  relaschada da la regenza il 1. da fanadur 2014  Art.  1 Intent 1 Il chantun edescha il fegl uffizial dal chantun Grischun. 2 Quel cuntegna publicaziuns uffizialas, spezialmain dal chantun, da las regiuns e da  las vischnancas, sco er communicaziuns privatas. *  Art.  2 Excorporaziun 1 La redacziun, la producziun e la derasaziun dal fegl uffizial vegnan excorporadas. 2 Tras in contract deleghescha la regenza questas incumbensas ad ina firma privata  (partenaria da contract). 3 La partenaria da contract ademplescha las incumbensas sin atgna ristga. Il chantun  sa lascha garantir ina part dal gudogn.  Art.  3 Surveglianza 1 La chanzlia chantunala surveglia la relaziun da contract. Ella retschaiva il quint  annual e controllescha la consegna dal gudogn. 2 Ella  ha  il  dretg  da  prender  da  tut  temp  invista  da  tut  ils  documents  che  influenzeschan  il  resultat  da  fatschenta.  La  controlla  da  finanzas  po  vegnir  consultada.  Art.  4 Publicaziuns 1 Ils texts che duain vegnir publitgads – sco publicaziuns ed inserats – ston vegnir   furnids a la partenaria da contract uschia ch'els èn pronts per la publicaziun. 2 Per las publicaziuns dal chantun valan las disposiziuns da l'ordinaziun da linguas  dal chantun Grischun (OLing) dals 11 da december 2007. 3 Las translaziuns vegnan furnidas a la partenaria da contract ensemen cun il text   tudestg.  * tabellas da las modificaziuns a la fin dal relasch   1     180.500    Art.  5 Cumpariziun 1 Il fegl uffizial cumpara mintga di en furma electronica.  Art.  6 Pretschs per publicaziuns 1 Las publicaziuns dal chantun vegnan fatgas gratuitamain, quellas da las regiuns e  da las vischnancas per in pretsch maximal ch'è fixà en in contract. * 2 Ils pretschs da communicaziuns privatas vegnan fixads da la partenaria da contract.  Art.  7 Entrada en vigur 1 Questa ordinaziun entra en vigur il 1. da schaner 2016. 2 L'ordinaziun davart il fegl uffizial dal chantun Grischun dals 23 da mars 1998 vegn  abolida per ils 31 da december 2015.  2       180.500   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-07-2014 01-01-2016 relasch emprima versiun 2015-035 24-05-2016 01-01-2017 Art. 1 al. 2 midada 2016-010 24-05-2016 01-01-2017 Art. 6 al. 1 midada 2016-010   3     180.500    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-07-2014 01-01-2016 emprima versiun 2015-035 Art. 1 al. 2 24-05-2016 01-01-2017 midada 2016-010 Art. 6 al. 1 24-05-2016 01-01-2017 midada 2016-010  4     	Art. 1 Intent 	Art. 2 Excorporaziun 	Art. 3 Surveglianza 	Art. 4 Publicaziuns 	Art. 5 Cumpariziun 	Art. 6 Pretschs per publicaziuns 	Art. 7 Entrada en vigur  		2018-06-06T04:50:42+0200 	"7001 Chur" 	"Gesetzessammlung Kanton Graubünden"


abbreviation: LItLSC

pdf_content: Lescha introductiva tar la lescha federala davart la scussiun ed il concurs (LItLSC)    220.000   Lescha introductiva tar la lescha federala davart la  scussiun ed il concurs (LItLSC)  dals 23-04-2014 (versiun dals 01-01-2017)  Il cussegl grond dal chantun Grischun1),  sa basond sin l'art. 31 da la constituziun chantunala2), suenter avair gì invista da la missiva da la regenza dals 14 da schaner 20143),  concluda:  1. Uffizi da scussiun e da concurs  1.1. ORGANISAZIUN  Art.  1 Circuls da scussiun e da concurs 1 Mintga regiun furma in circul da scussiun e da concurs. 2 Duas  u  pliras  regiuns  pon  unir  la  gestiun  e  l'administraziun  da  lur  uffizis  da  scussiun  e  da  concurs.  Ina  tala  cunvegna  sto  vegnir  approvada  da  l'autoritad  da  surveglianza. 3 Sch'i n'è betg garantì ch'in uffizi da scussiun e da concurs vegnia manà en moda  professiunala,  regulara  u  adequata,  po  l'autoritad  da  surveglianza  ordinar  che  la  gestiun e l'administraziun vegnian unidas cun talas d'in auter uffizi da scussiun e da  concurs.  Art.  2 Sedia 1 La regiun fixescha la sedia da ses uffizi da scussiun e da concurs.  1) PCG 2013/2014, 655 2) DG 110.100 3) pagina 757  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   220.000    2 Cun l'approvaziun da l'autoritad da surveglianza po l'uffizi da scussiun e da concurs  manar posts externs. La direcziun administrativa e professiunala dals posts externs è  chaussa da l'uffizi da scussiun e da concurs.  Art.  3 Reglament d'organisaziun 1 La gestiun dals uffizis da scussiun e da concurs sco er d'eventuals posts externs è  chaussa  da  las  regiuns.  Per  quest  intent  relascha  la  regiun  in  reglament  d'organisaziun,  uschenavant  ch'ella  vegn  autorisada  ed  incumbensada  tras  questa  lescha da far quai. 2 Il  reglament  d'organisaziun  cuntegna  en  spezial  disposiziuns  davart  l'execuziun  regulara da las scussiuns e dals concurs en la regiun sco er davart l'engaschament   adequat dal persunal e dals meds finanzials. 3 Il reglament d'organisaziun sto vegnir suttamess a l'approvaziun da l'autoritad da  surveglianza.  Art.  4 Princips da l'organisaziun 1. direcziun  1 Per la direcziun da ses uffizi da scussiun e da concurs sto la regiun nominar ina   funcziunaria u in funcziunari da scussiun e da concurs sco er sia substituta u ses   substitut. 2 Questa persuna è responsabla per la direcziun administrativa e professiunala  da  l'uffizi da scussiun e da concurs sco er d'eventuals posts externs. 3 Sco funcziunaria u funcziunari da scussiun e da concurs e sco substituta u substitut   po vegnir engaschà, tgi che ha la qualificaziun persunala e professiunala necessaria.  Ils detagls vegnan reglads da la regenza en l'ordinaziun.  Art.  5 2. ulteriuras emploiadas ed ulteriurs emploiads 1 Sco ulteriuras emploiadas ed ulteriurs emploiads en il senn da questa lescha valan  tut las autras referendarias qualifitgadas e tut ils auters referendaris qualifitgads sco  er las collavuraturas ed ils collavuraturs dal secretariat dals uffizis da scussiun e da   concurs. 2 Il  reglament  d'organisaziun  sto  cuntegnair  en  spezial  indicaziuns  davart  las  cumpetenzas da las ulteriuras emploiadas e dals ulteriurs emploiads sco er davart lur   autorisaziun da suttascriver.  Art.  6 3. engaschament e prevenziun professiunala 1 La relaziun da lavur da tut las funcziunarias e da tut ils funcziunaris da scussiun e  da  concurs  sco  er  da  las  ulteriuras  emploiadas  e  dals  ulteriurs  emploiads  vegn  constituida tras in contract da dretg public. 2 Uschenavant  ch'il  reglament  d'organisaziun  na  cuntegna  naginas  disposiziuns  divergentas, vegnan applitgadas las disposiziuns dal dretg chantunal da persunal e da  prevenziun.  2       220.000   Art.  7 Communicaziun e publicaziun 1 La  regiun  sto  communitgar  immediatamain  a  l'autoritad  da  surveglianza  la  nominaziun e la demissiun da persunas d'uffizi. 2 Sch'i  dat mutaziuns tar il persunal, sto la regiun publitgar en moda adequata ils  nums  da  las  persunas  respectivas.  L'autoritad  da  surveglianza  infurmescha  periodicamain  davart  la  cumposiziun  dal  persunal  dals  uffizis  da  scussiun  e  da  concurs. 3 La  dretgira  da  concurs  e  la  dretgira  da  moratori  èn  obligadas  da  communitgar  immediatamain a l'autoritad da surveglianza la nominaziun da persunas che vegnan  incumbensadas  cun  la  curatura,  cun  la  liquidaziun  u  cun  l'administraziun  extrauffiziala dal concurs.  Art.  8 Salarisaziun 1 En  il  reglament  d'organisaziun  regla  la  regiun  la  salarisaziun  fixa  da  sias  funcziunarias e da ses funcziunaris da scussiun e da concurs sco er da las ulteriuras  emploiadas e dals ulteriurs emploiads.  1.2. DISPOSIZIUNS CUMINAIVLAS  Art.  9 Obligaziun da discreziun 1 Las persunas d'uffizi, lur emploiadas ed emploiads sco er lur persunas auxiliaras,   las persunas ch'èn incumbensadas cun l'administraziun extrauffiziala  dal concurs,   cun la curatura u cun la liquidaziun, las autoritads da surveglianza e las autoritads  giudizialas  sco  er  la  polizia  èn  obligads  da mantegnair  discreziun  davart  tut  las   enconuschientschas e davart tut ils secrets confidads durant l'execuziun da lur uffizi,   premess ch'i n'existia betg in dretg da prender invista dals protocols e dals registers  tenor  il  dretg  federal  u  premess  ch'ellas  ed  els  na  sajan  betg  obligads  tras  prescripziuns expressivas da far in'annunzia u ina communicaziun a las autoritads.  Art.  10 Prescripziuns da procedura 1 Uschenavant che la lescha federala davart la scussiun ed il concurs1) e questa lescha  na  cuntegnan  naginas  prescripziuns,  sa  drizza  la  procedura  tenor  il  cudesch  da  procedura civila2) e tenor la legislaziun introductiva chantunala.  Art.  11 Responsabladad 1 La responsabladad civila  sa drizza tenor ils artitgels 5 e 6 da la lescha federala  davart la scussiun ed il concurs3).  1) CS 281.1 2) CS 272 3) CS 281.1   3   http://db.clex.ch/link/Bund/281.1/rm http://db.clex.ch/link/Bund/272/rm http://db.clex.ch/link/Bund/281.1/rm   220.000    2 En la procedura tenor la lescha davart la responsabladad dal stadi 4) po il chantun  prender regress sin las persunas che han chaschunà illegalmain il donn cun violar  intenziunadamain u per greva negligientscha lur obligaziun d'uffizi.  Art.  12 Assicuranza da responsabladad 1 Il chantun assicurescha las persunas d'uffizi, las emploiadas ed ils emploiads, lur  persunas  auxiliaras,  las  persunas  ch'èn  incumbensadas  cun  l'administraziun  extrauffiziala  dal concurs,  cun la  curatura u cun la  liquidaziun,  las  autoritads da  surveglianza,  las  autoritads  giudizialas  sco  er  la  polizia  cunter  pretensiuns  d'indemnisaziun per donns tenor l'artitgel 5 da la lescha federala davart la scussiun  ed  il  concurs5) che  quellas  u  quels  chaschunan  illegalmain  ademplind  las  incumbensas che vegnan attribuidas ad ellas ed ad els tras la lescha federala. 2 La regenza fixescha l'autezza da la summa da garanzia e d'ina eventuala resalva   persunala, determinescha la repartiziun da las premias e regla ulteriurs detagls en  in'ordinaziun.  2. Surveglianza  2.1. AUTORITAD ED INCUMBENSAS  Art.  13 Autoritad da surveglianza 1 L'unica  autoritad  chantunala  da  surveglianza  tenor  l'artitgel 13  sco  er  l'unica  instanza da recurs tenor l'artitgel 17 da la lescha federala davart  la scussiun ed il  concurs6) è la dretgira chantunala.  Art.  14 Incumbensas 1. en general  1 L'autoritad da surveglianza exequescha la surveglianza professiunala dals fatgs da  scussiun e da concurs ed ademplescha las cumpetenzas e las obligaziuns che vegnan   attribuidas ad ella tras il dretg federal. 2 En il rom dal dretg federal po ella relaschar circularas sco er directivas generalmain  valaivlas u directivas liantas per il cas singul.  Art.  15 2. en spezial 1 L'autoritad da surveglianza sto examinar u laschar examinar regularmain la gestiun  dals uffizis da scussiun e da concurs e prenda las mesiras adattadas per impedir u per  eliminar stadis inadequats u irregulars.  4) DG 170.050 5) CS 281.1 6) CS 281.1  4    http://db.clex.ch/link/Bund/281.1/rm http://db.clex.ch/link/Bund/281.1/rm http://www.gr-lex.gr.ch/data/170.050/rm    220.000   2 Ella procura che l'uffizi vegnia surdà en moda regulara. 3 Ella  po  organisar  curs  d'introducziun  e  da  perfecziunament  e  declerar  che  la  participaziun saja obligatorica. 4 Ella po manar in servetsch da cussegliaziun che cusseglia ils uffizis da scussiun e   da concurs en dumondas da la gestiun generala ed en cas singuls concrets. 5 Ella dat il consentiment per unir dus u plirs uffizis da scussiun e da concurs sco er  per crear posts externs ed approvescha il reglament d'organisaziun.  Art.  16 Cumpetenza disciplinara 1 L'autoritad da surveglianza exequescha las cumpetenzas disciplinaras che tutgan ad  ella tenor l'artitgel 14 alinea 2 da la lescha federala davart la scussiun ed il concurs1).  2.2. PROCEDURA  Art.  17 Procedura davant la dretgira chantunala 1. sco autoritad da surveglianza  1 Recurs tenor l'artitgel 17 da la lescha federala davart la scussiun ed il concurs2) sco  er dumondas e denunzias ston vegnir inoltradas en scrit. 2 L'autoritad da surveglianza procura per las consultaziuns necessarias e sclerescha  d'uffizi ils fatgs. 3 Las partidas na vegnan betg convocadas. 4 Dal rest èn applitgablas confurm al senn las disposiziuns dal cudesch da procedura  civila3).  Art.  18 2. sco autoritad disciplinara 1 Sin basa d'ina denunzia u d'uffizi po l'autoritad da surveglianza avrir ina procedura  disciplinara. 2 Ella  communitgescha  quai  a  la  persuna  d'uffizi  pertutgada  e  fa  ils  scleriments  necessaris. 3 Suenter la finiziun da l'inquisiziun survegn la persuna pertutgada la pussaivladad  da prender posiziun; sche necessari sto vegnir fatga ina tractativa a bucca. 4 La decisiun disciplinara vegn communitgada en scrit cun inditgar ils fatgs  e las  consideraziuns essenzialas. 5 Dal rest  èn applitgablas confurm al senn las disposiziuns da la lescha davart  la  giurisdicziun  administrativa4) concernent  la  procedura  davant  autoritads  administrativas chantunalas.  1) CS 281.1 2) CS 281.1 3) CS 272 4) DG 370.100   5   http://www.gr-lex.gr.ch/data/370.100/rm http://db.clex.ch/link/Bund/272/rm http://db.clex.ch/link/Bund/281.1/rm http://db.clex.ch/link/Bund/281.1/rm   220.000    Art.  19 Custs 1 Ils custs e las indemnisaziuns da las partidas sa drizzan en tut las proceduras davant   l'autoritad da surveglianza tenor las disposiziuns dal dretg federal e – sche quellas na  cuntegnan nagut – tenor las disposiziuns dal cudesch da procedura civila 1) e da la  legislaziun introductiva chantunala.  3. Differentas disposiziuns  Art.  20 Dretgira da moratori 1 La dretgira regiunala è la dretgira inferiura da moratori. * 2 La dretgira chantunala è la dretgira da moratori chantunala superiura.  Art.  21 Represchentanza professiunala 1 Autorisads  a  la  represchentanza  professiunala  en  tut  las  proceduras  èn  las  advocatas ed ils advocats che han il dretg da represchentar partidas davant dretgiras  svizras  tenor  la  lescha  federala  davart  las  advocatas  ed  ils  advocats  dals  23  da   zercladur 20002). 2 Exceptada da quai è la represchentanza en chaussas da la procedura summarica   tenor l'artitgel 251 dal cudesch da procedura civila3), en proceduras da recurs tenor  l'artitgel 17  da  la  lescha  federala  davart  la  scussiun  ed  il  concurs4) sco  er  en  proceduras davant l'uffizi da scussiun e da concurs.  Art.  22 Institut da deposit 1 L'institut da deposit tenor ils artitgels 9 e 24 da la lescha federala davart la scussiun  ed il concurs5) è la banca chantunala grischuna cun sias filialas. 2 La regenza po fixar ulteriurs instituts da deposit.  Art.  23 Polizia 1 En il rom da la lescha federala davart la scussiun ed il concurs 6) èn las persunas  d'uffizi autorisadas da clamar l'agid da la polizia chantunala e communala. L'agid   uffizial vegn per regla prestà gratuitamain.  1) CS 272 2) CS 935.61 3) CS 272 4) CS 281.1 5) CS 281.1 6) CS 281.1  6    http://db.clex.ch/link/Bund/281.1/rm http://db.clex.ch/link/Bund/281.1/rm http://db.clex.ch/link/Bund/281.1/rm http://db.clex.ch/link/Bund/272/rm http://db.clex.ch/link/Bund/935.61/rm http://db.clex.ch/link/Bund/272/rm    220.000   Art.  24 Execuziun sfurzada cunter corporaziuns da dretg public 1 Cumpetent  per  exequir  scussiuns  cunter  il  chantun,  cunter  vischnancas,  cunter  autras  corporaziuns  e  cunter  instituts  autonoms  da  dretg  public  chantunal  è  la  funcziunaria ordinaria u il funcziunari ordinari da scussiun e da concurs. 2 Sch'i  dat motivs  da recusaziun tenor l'artitgel 10 da la lescha federala  davart  la  scussiun ed il concurs1), designescha l'autoritad chantunala da surveglianza l'uffizi da  scussiun cumpetent. 3 Sch'i vegnan inoltradas dumondas da sequestraziun cunter vischnancas, sto l'uffizi   da scussiun communitgar quai a l'uffizi chantunal ch'è cumpetent per la surveglianza  da las vischnancas.  Art.  25 Denunzia penala 1 Las  persunas  d'uffizi  fan  ina  denunzia  penala  tar  la  procura  publica,  sch'ellas  survegnan  – exequind lur  uffizi  – in  suspect motivà  da delicts da scussiun u da  concurs.  Art.  26 Conservaziun da las actas 1 L'uffizi da scussiun e da concurs è obligà d'archivar en moda regulara las actas che   na vegnan betg pli duvradas. 2 Per quest intent sto la regiun metter a disposiziun las localitads adattadas.  Art.  27 Autoritad cumpetenta tenor l'art. 230a al. 3 LSC 1 Il  departament  ch'è  responsabel  per  las  finanzas  è  l'autoritad  cumpetenta  tenor  l'artitgel 230a alinea 3 da la lescha federala davart la scussiun ed il concurs2).  4. Disposiziuns finalas  Art.  28 Dretg transitoric 1 Las  disposiziuns  da  questa  lescha  vegnan  er  applitgadas  per  proceduras  ch'èn   pendentas il mument da l'entrada en vigur. En cas ch'ina vischnanca vegn attribuida  ad  in'autra  regiun  ed  uschia  ad  in  auter  uffizi  da  scussiun  e  da  concurs  en  consequenza da la refurma dal territori, sa drizza la cumpetenza territoriala confurm  al senn tenor las disposiziuns da l'artitgel 53 da la lescha federala davart la scussiun  ed il concurs3) concernent la midada da domicil.  1) CS 281.1 2) CS 281.1 3) CS 281.1   7   http://db.clex.ch/link/Bund/281.1/rm http://db.clex.ch/link/Bund/281.1/rm http://db.clex.ch/link/Bund/281.1/rm   220.000    2 En  cooperaziun  cun  l'organ  transitoric  tenor  l'artitgel 103h  da  la  lescha  da  vischnancas1) ston ils circuls ed ils districts procurar che las fatschentas dals uffizis   da scussiun e da concurs vegnian surdadas confurm a l'urden. 3 Cur che questa lescha entra en vigur, fineschan las periodas d'uffizi currentas da las  funcziunarias e dals funcziunaris da scussiun e da concurs.  Art.  29 Referendum ed entrada en vigur 1 Questa lescha è suttamessa al referendum facultativ. 2 La regenza fixescha il termin da l'entrada en vigur2).  1) DG 175.050 2) mess en vigur cun CR dals 13 da schaner 2015 per il 1. da schaner 2016  8    http://www.gr-lex.gr.ch/data/175.050/rm    220.000   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 23-04-2014 01-01-2016 relasch emprima versiun 2015-007 02-02-2016 01-01-2017 Art. 20 al. 1 midada 2016-001   9     220.000    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 23-04-2014 01-01-2016 emprima versiun 2015-007 Art. 20 al. 1 02-02-2016 01-01-2017 midada 2016-001  10     	1. Uffizi da scussiun e da concurs 	1.1. Organisaziun 	Art. 1 Circuls da scussiun e da concurs 	Art. 2 Sedia 	Art. 3 Reglament d'organisaziun 	Art. 4 Princips da l'organisaziun 1. direcziun 	Art. 5 2. ulteriuras emploiadas ed ulteriurs emploiads 	Art. 6 3. engaschament e prevenziun professiunala 	Art. 7 Communicaziun e publicaziun 	Art. 8 Salarisaziun  	1.2. Disposiziuns cuminaivlas 	Art. 9 Obligaziun da discreziun 	Art. 10 Prescripziuns da procedura 	Art. 11 Responsabladad 	Art. 12 Assicuranza da responsabladad   	2. Surveglianza 	2.1. Autoritad ed incumbensas 	Art. 13 Autoritad da surveglianza 	Art. 14 Incumbensas 1. en general 	Art. 15 2. en spezial 	Art. 16 Cumpetenza disciplinara  	2.2. Procedura 	Art. 17 Procedura davant la dretgira chantunala 1. sco autoritad da surveglianza 	Art. 18 2. sco autoritad disciplinara 	Art. 19 Custs   	3. Differentas disposiziuns 	Art. 20 Dretgira da moratori 	Art. 21 Represchentanza professiunala 	Art. 22 Institut da deposit 	Art. 23 Polizia 	Art. 24 Execuziun sfurzada cunter corporaziuns da dretg public 	Art. 25 Denunzia penala 	Art. 26 Conservaziun da las actas 	Art. 27 Autoritad cumpetenta tenor l'art. 230a al. 3 LSC  	4. Disposiziuns finalas 	Art. 28 Dretg transitoric 	Art. 29 Referendum ed entrada en vigur   		2018-06-06T04:24:15+0200 	"7001 Chur" 	"Gesetzessammlung Kanton Graubünden"


abbreviation: ORtLItLSC

pdf_content: Ordinaziun tar la lescha introductiva tar la lescha federala davart la scussiun ed il concurs (ORtLItLSC)    220.010   Ordinaziun tar la lescha introductiva tar la lescha federala  davart la scussiun ed il concurs (ORtLItLSC)  dals 01-12-2015 (versiun dals 01-01-2016)  Sa basond sin l'art. 4 al. 3 e sin l'art. 12 al. 2 da la lescha introductiva tar la lescha  federala davart la scussiun ed il concurs (LItLSC)1)  relaschada da la regenza il 1. da december 2015  Art.  1 Qualificaziun persunala 1 La funcziunaria u il funcziunari da scussiun e da concurs sco er la substituta u il  substitut han la qualificaziun persunala, sche: a) ellas ed els possedan il dretg da burgais svizzer u vivan legalmain en Svizra; b) ellas ed els èn abels d'agir; c) ellas ed els n'èn betg vegnids sentenziads penalmain pervia  d'acts  che n'èn    betg cumpatibels cun l'activitad sco funcziunaria u funcziunari da scussiun e  da concurs,  nun che questa sentenzia na cumparia  betg pli  sin l'extract  dal  register penal per persunas privatas;  d) i n'èn avant maun nagins attests da perdita.  Art.  2 Qualificaziun professiunala 1 La funcziunaria u il funcziunari da scussiun e da concurs sco er la substituta u il  substitut han la qualificaziun professiunala, sch'ellas ed els: a) disponan  d'in  diplom  renconuschì  en  il  sectur  da  dretg  u  d'economia  da   manaschi; u b) han il  certificat  professiunal  federal  sco experta  u expert  da scussiun e da   concurs. 2 Sco diplom renconuschì en il senn da l'alinea 1 litera a vala in diplom sin il stgalim  da bachelor d'ina scola auta universitara, d'ina scola auta spezialisada u d'ina scola  equivalenta.  1) DG 220.000  * tabellas da las modificaziuns a la fin dal relasch   1   http://www.gr-lex.gr.ch/data/220.000/rm   220.010    3 Sche las premissas tenor l'alinea 1 na vegnan betg ademplidas, ston la funcziunaria  u il funcziunari da scussiun e da concurs sco er la substituta u il substitut s'acquistar   entaifer  5 onns  suenter  l'elecziun  ubain in  diplom renconuschì  ubain  il  certificat   professiunal  federal.  En  cas  excepziunals  motivads  po  la  dretgira  chantunala  prolungar quest termin. 4 En cas excepziunals motivads poi vegnir divergià da las premissas tenor l'alinea  1  cun il consentiment da la dretgira chantunala.  Art.  3 Access al register central da persunas e d'objects 1 L'uffizi da scussiun e da concurs ha access a las datas ch'el dovra per ademplir sias   incumbensas legalas. Il dretg d'access na vala betg per datas persunalas spezialmain   sensiblas u per profils da persunalitad. 2 L'access  a las datas po avair  lieu tras ina procedura d'invista.  Consultaziuns en  massa èn pussaivlas. 3 Dal  rest  valan  las  disposiziuns  da  la  lescha  davart  ils  registers  d'abitantas  e  d'abitants e davart ulteriurs registers da persunas e d'objects1).  Art.  4 Summa da garanzia 1 La summa da garanzia per mintga cas da donns da persunas, da donns da chaussas  e da donns mo da facultad sco er per custs da prevenziun da donns importa almain  3 milliuns francs. 2 La summa da garanzia per mintga cas da donns da defraudaziun importa almain  0,5 milliuns francs.  Art.  5 Resalva persunala 1 La resalva persunala importa almain 500 francs e maximalmain 10 000 francs per  cas. 2 Sch'i sa tracta da donns mo da facultad, importa la resalva persunala almain 500  francs plus 10 pertschient dal donn restant e maximalmain 50 000 francs per cas. 3 La  resalva  persunala  vegn  surpigliada  dal  chantun  respectivamain  dals  organs  executivs. 4 Il chantun metta a quint la resalva persunala als uffizis da scussiun e da concurs, a  las administraziuns da concurs extrauffizialas, a las curaturas ed als curaturs, a las  liquidaturas  ed  als  liquidaturs  sco  er  a  las  autoritads  da  surveglianza  ed  a  las  autoritads giudizialas, sch'i sa tracta da donns che quellas e quels han chaschunà.  Art.  6 Premias 1 Il  chantun  paja  10 pertschient  da  la  premia  annuala.  Il  rest  da  la  premia  vegn  surpiglià da las regiuns en la proporziun da lur dumber d'abitantas ed abitants.  1) DG 171.200  2    http://www.gr-lex.gr.ch/data/171.200/rm    220.010   2 Per  quest  intent  vegnan  applitgadas  per  las  regiuns  las  suandantas  categorias  d'abitantas e d'abitants: a) fin 10 000 abitantas ed abitants; b) 10 001 fin 20 000 abitantas ed abitants; c) 20 001 fin 30 000 abitantas ed abitants; d) passa 30 001 abitantas ed abitants.  Art.  7 Obligaziun d'annunziar cas da donns 1 Sch'i dat in cas da donn, ston las persunas assicuradas tenor l'artitgel 12 alinea 1 da  la lescha introductiva tar la lescha federala davart la scussiun ed il concurs1) infurmar  immediatamain l'administraziun da finanzas.  1) DG 220.000   3   http://www.gr-lex.gr.ch/data/220.000/rm   220.010    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 01-12-2015 01-01-2016 relasch emprima versiun 2015-045  4       220.010   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 01-12-2015 01-01-2016 emprima versiun 2015-045   5    	Art. 1 Qualificaziun persunala 	Art. 2 Qualificaziun professiunala 	Art. 3 Access al register central da persunas e d'objects 	Art. 4 Summa da garanzia 	Art. 5 Resalva persunala 	Art. 6 Premias 	Art. 7 Obligaziun d'annunziar cas da donns  		2018-06-06T04:30:40+0200 	"7001 Chur" 	"Gesetzessammlung Kanton Graubünden"


pdf_content: Lescha davart las advocatas ed ils advocats    310.100   Lescha davart las advocatas ed ils advocats  dals 14-02-2006 (versiun dals 01-01-2011)  Il cussegl grond dal chantun Grischun,  sa basond sin l'art. 31 da la constituziun chantunala1), suenter avair gì invista da la  missiva da la regenza dals 25 d'october 20052),  concluda:  1. Object e champ d'applicaziun  Art.  1 * Object 1 Questa lescha regla l'acquist da la patenta d'advocata u d'advocat, la surveglianza  da l'activitad da las advocatas e dals advocats, independentamain da lur inscripziun  en il register da las advocatas e dals advocats, ed exequescha las disposiziuns da la  lescha federala dals 23 da zercladur 2000 davart la libra circulaziun da las advocatas  e dals advocats (LLCA)3).  Art.  2 * …  Art.  3 Monopol d'advocatas e d'advocats, excepziuns 1 Tgi che sa preschenta sco represchentanta legala u sco represchentant legal davant   dretgiras, davant autoritads da mediaziun ubain en proceduras d'inquisiziun penala,  sto esser inscrit en il register chantunal da las advocatas e dals advocats u giudair la   libra circulaziun tenor la LLCA4). * 2 La represchentanza en dispitas da taglia e d'assicuranzas socialas sco er davant la   derschadra  singula  u  davant  il  derschader  singul  en  chaussas  da  scussiun  e  da  concurs è exceptada da quai.  1) DG 110.100 2) pagina 1307 3) CS 935.61 4) CS 935.61  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://db.clex.ch/link/Bund/935.61/rm http://db.clex.ch/link/Bund/935.61/rm   310.100    Art.  4 * …  2. Surveglianza  Art.  5 Cumissiun da surveglianza 1. elecziun, cumposiziun, indemnisaziun  1 La dretgira chantunala e la dretgira administrativa elegian communablamain ina  cumissiun  da  surveglianza  da  tschintg  commembras  e  commembers  e  da  trais  substitutas e substituts per ina perioda d'uffizi da quatter onns. 2 A  la  cumissiun  da  surveglianza  appartegnan  per  regla  duas  advocatas  respectivamain  dus advocats  ch'èn  inscrits  en il  register  dal  chantun  Grischun e  mintgamai  ina  commembra  u  in  commember  da  la  dretgira  chantunala  e  da  la  dretgira administrativa. 3 Tut las commembras e substitutas e tut ils commembers e substituts ston esser en  possess da la patenta d'advocata u d'advocat. 4 La cumissiun da surveglianza sa constituescha sezza. Ella po eleger in secretariat  ed in actuariat. 5 La  regenza  fixescha  las  indemnisaziuns  da  lavur  e  da  las  spesas  da  las  commembras e dals commembers da la cumissiun da surveglianza.  Art.  6 2. incumbensas 1 La cumissiun da surveglianza è l'autoritad da surveglianza da las advocatas e dals  advocats. 2 En spezial ha ella las suandantas incumbensas: a) ella  surveglia  l'activitad  da las advocatas  e dals advocats  ed exequescha il   dretg disciplinar; b) ella maina il register da las advocatas e dals advocats e la glista publica da las   appartegnentas e dals appartegnents da stadis commembers da la UE u da la   AECL;  c) * ella decida davart l'admissiun a l'examen d'advocatas e d'advocats, maina tras   ils examens d'advocatas e d'advocats, surdat la patenta d'advocata u d'advocat,  conceda la permissiun da praticum e decida davart la privaziun da la patenta  d'advocata u d'advocat;  d) ella decida davart la liberaziun dal secret professiunal; e) ella è incumbensada cun l'execuziun da la LLCA1), uschenavant che questa   lescha na declera betg expressivamain in'autra instanza sco cumpetenta. 3 La cumissiun da surveglianza rapporta annualmain al cussegl grond.  1) CS 935.61  2    http://db.clex.ch/link/Bund/935.61/rm    310.100   Art.  7 * Procedura, meds legals 1 Uschenavant che questa lescha na cuntegna naginas disposiziuns spezialas, vala la  lescha davart la giurisdicziun administrativa1) confurm al senn. 2 Cunter  decisiuns  da  la  cumissiun  da  surveglianza  po  vegnir  fatg  recurs  tar  la   dretgira  administrativa.  Exceptadas  èn decisiuns davart  la  valitaziun  da l'examen  d'advocatas e d'advocats.  3. La patenta d'advocata u d'advocat  Art.  8 Permissiun da praticum 1 A praticantas giuridicas ed a praticants giuridics che adempleschan las premissas  en  il  senn  da  l'artitgel  10  literas  a  e  b  da  questa  lescha  e  che  stattan  sut  la   surveglianza d'ina advocata u d'in advocat inscrit en il register da las advocatas e  dals advocats  po la cumissiun da surveglianza conceder – suenter ina pratica da   2 mais – ina permissiun per sa preschentar davant dretgira, davant las autoritads da  mediaziun ed en proceduras d'inquisiziun penala. * 2 La permissiun da praticum vegn concedida per trais onns. Per motivs impurtants po  ella vegnir prolungada per maximalmain dus onns. 3 La  permissiun  po  vegnir  refusada  u  retratga,  sche  l'advocata  u  l'advocat  u  la  persuna che duai vegnir admessa ha violà grevamain las reglas da la professiun.  Art.  9 Examen 1 Tras l'examen d'advocatas e d'advocats duai la candidata u il candidat sa cumprovar   areguard  las  enconuschientschas  teoreticas  e  praticas  ch'èn  necessarias  per  la   professiun d'advocata u d'advocat. 2 L'examen consista d'ina part en scrit e d'ina part a bucca. El sto vegnir concepì   uschia ch'el sa referescha a la pratica dal dretg federal e chantunal. 3 L'examen  d'advocatas  e  d'advocats  po  vegnir  repetì  duas  giadas.  Emprovas  d'examen en auters chantuns vegnan er quintadas.  Art.  10 Premissas 1 La cumissiun da surveglianza admetta a l'examen persunas che: a) * possedan il dretg da burgais svizzer u che vivan legalmain en Svizra ed èn   autorisadas da pratitgar autonomamain in'activitad da gudogn; b) cumprovan  las  premissas  professiunalas  e  persunalas  che  pon  vegnir   ademplidas en quest mument tenor la LLCA2); e c) han  absolvì  in  praticum  d'advocata  u  d'advocat  d'almain  in  onn  sut  la   surveglianza d'ina advocata u d'in advocat en il chantun Grischun.  1) DG 370.100 2) CS 935.61   3   http://db.clex.ch/link/Bund/935.61/rm http://www.gr-lex.gr.ch/data/370.100/rm   310.100    Art.  11 Patenta d'advocata u d'advocat, designaziun da la professiun 1 A persunas che han reussì l'examen d'advocatas e d'advocats dat la cumissiun da  surveglianza  la  patenta  d'advocata  u  d'advocat.  Quellas  persunas  han  il  dretg  d'utilisar la designaziun "advocata" u "advocat", "Rechtsanwältin" u "Rechtsanwalt"  ubain "avvocato".  Art.  11a * Privaziun 1 La  cumissiun  da  surveglianza  privescha  persunas  da  la  patenta  d'advocata  u  d'advocat, sche las premissas per la concessiun n'èn betg pli dadas. 2 Sche  quella  persuna  duai  vegnir  privada  da  sia  patenta  d'advocata  u  d'advocat   pervia  d'ina  violaziun  da  reglas  professiunalas,  sto  per  regla  esser  vegnida   pronunziada pli baud in'autra mesira disciplinara vers ella. 3 L'inscripziun en il register chantunal da las advocatas e dals advocats n'è betg ina   premissa per la privaziun da la patenta.  4. Register chantunal da las advocatas e dals advocats  Art.  12 Inscripziun 1 L'inscripziun en il register chantunal da las advocatas e dals advocats succeda, sche   l'advocata u l'advocat: a) cumprova che las premissas professiunalas e persunalas tenor la LLCA 2) èn   avant maun; b) cumprova ch'igl exista d'ina assicuranza da responsabladad cun ina garanzia   d'almain in milliun francs; e c) ha in biro d'advocatura u in'adressa da fatschenta en il chantun Grischun. 2 Ils mussaments necessaris per cumprovar las premissas persunalas na dastgan betg  esser pli vegls che trais mais il mument ch'els vegnan inoltrads a la cumissiun da  surveglianza.  5. Reglas da la professiun e surveglianza disciplinara  Art.  13 Applicaziun 1 Areguard lur activitad d'advocata u d'advocat valan per advocatas e per advocats,   independentamain da lur inscripziun en il register da las advocatas e dals advocats,   las disposiziuns da la LLCA davart  las reglas  da la professiun e davart  il  secret  professiunal. Er independentamain da lur inscripziun èn ellas ed els suttamess a la   surveglianza  ed  a  la  pussanza  disciplinara  da  la  cumissiun  da  surveglianza;  las  mesiras disciplinaras vegnan applitgadas confurm al senn. *  2) CS 935.61  4    http://db.clex.ch/link/Bund/935.61/rm    310.100   2 In'activitad d'advocata u d'advocat vegn exequida da quella persuna che dispona  d'ina  patenta d'advocata  u d'advocat  e che represchenta persunas davant  dretgira,   davant  autras  autoritads  u  davant  terzas  persunas  u  las  cusseglia  en  dumondas  giuridicas  e  che  sa  preschenta  en  quest  connex  sut  la  designaziun  "advocata"  u  "advocat",  "Rechtsanwältin"  u  "Rechtsanwalt"  ubain  "avvocato"  ubain  sut  ina  designaziun equivalenta.  Art.  14 Procedura disciplinara 1 La  cumissiun  da surveglianza  iniziescha la  procedura disciplinara  d'uffizi  u  sin  denunzia. En cas da bagatella po ella desister d'avrir ina procedura. 2 Avant  che  la  decisiun  disciplinara  vegn  communitgada,  survegnan  las  persunas  pertutgadas invista  da las actas e la pussaivladad da prender posiziun.  Ellas pon  pretender che las retschertgas vegnian cumplettadas. 3 La decisiun disciplinara vegn communitgada en scrit cun inditgar il causal e las   ponderaziuns.  Art.  15 Exequir nunautorisadamain la professiun e purtar nunautorisadamain  il titel  1 Tgi che represchenta terzas persunas davant dretgira u envers la publicitad senza  esser  inscrit  en  in  register  chantunal  u  utilisescha  la  designaziun  "advocata"  u  "advocat",  "Rechtsanwältin"  u  "Rechtsanwalt"  ubain  "avvocato"  senza  esser  en  possess  d'ina  patenta  d'advocata  u  d'advocat,  vegn  chastià  da  la  cumissiun  da  surveglianza cun multa fin 5000 francs.  6. Onurari  Art.  16 Onurari, indemnisaziun 1 L'onurari  da l'advocata  u da l'advocat  sa drizza tenor la cunvegna ch'è  vegnida  fatga cun la clientella. 2 En  cas  da  defensiuns  uffizialas  e  da  represchentanzas  legalas  gratuitas  vegn  l'indemnisaziun da l'advocata u da l'advocat fixada da l'instanza che sa fatschenta   cun  la  chaussa,  e  quai  tenor  il  temp  impundì  ch'è  stà  necessari  per  manar   adequatamain il process. *  Art.  16a * Indemnisaziun da partida 1 Il  dretg da survegnir  ina indemnisaziun da partida sa drizza tenor la legislaziun  davart la giurisdicziun civila, penala ed administrativa.   5     310.100    2 L'indemnisaziun da partida per ils custs da la represchentanza tras in'advocata u  tras  in  advocat  en la  procedura davant  autoritads giudizialas  e  davant  autoritads  administrativas chantunalas vegn calculada tenor il temp impundì ch'è stà necessari  per manar adequatamain il process sco er tenor la difficultad e tenor l'impurtanza da  la chaussa.  7. Advocatas ed advocats da stadis commembers da la UE e da la  AECL  Art.  17 Inscripziun en il register chantunal da las advocatas e dals advocats 1 La cumissiun da surveglianza fixescha en il cas singul il cuntegn da l'examen da  qualificaziun  tenor  la  LLCA1) e  dal  discurs  per  examinar  las  cumpetenzas  professiunalas  tenor  la  LLCA.  Las  disposiziuns  dal  reglament  d'examen  valan  confurm al senn.  8. Taxas  Art.  18 Taxas 1 La regenza fixescha las taxas per las funcziuns uffizialas, per las disposiziuns e per  las prestaziuns che vegnan fatgas sin basa da la legislaziun davart las advocatas ed   ils  advocats,  en  spezial  per  l'examen,  per  l'emissiun  da  la  patenta  d'advocata  u  d'advocat, per inscriver u annullar en il register da las advocatas e dals advocats ed  en la glista da las appartegnentas e dals appartegnents da stadis commembers da la  UE e da la AECL sco er per in attest da praticum e per in attest disciplinar. 2 Ellas importan maximalmain 5000 francs, vegnan calculadas tenor la dimensiun e  la  difficultad  da  la  chaussa  e  ston  vegnir  pajadas  da  las  retschavidras  u  dals   retschaviders  da la  prestaziun u da  las  persunas  pertutgadas.  En  proceduras  che  chaschunan custs spezialmain gronds s'augmenta il rom da taxas a 20 000 francs. 3 En cas da denunzias ch'èn absolutamain nunmotivadas pon ils custs da procedura  vegnir adossads a la persuna che ha fatg la denunzia. *  9. Disposiziuns finalas  Art.  19 * Relaschs executivs 1 La regenza relascha las disposiziuns executivas necessarias e – sin dumonda da la   cumissiun  da  surveglianza  –  in  reglament  d'examen.  Ella  regla  ils  detagls  da  l'indemnisaziun da partida sco er l'onurari  per la represchentanza legala gratuita e  per la defensiun uffiziala.  1) CS 935.61  6    http://db.clex.ch/link/Bund/935.61/rm    310.100   Art.  20 Midada dal dretg vertent1)  Art.  21 Disposiziun transitorica 1 Per proceduras davant la cumissiun da surveglianza ch'èn pendentas avant l'entrada  en vigur da questa lescha sto vegnir applitgà il dretg nov. Exceptadas da quai èn   proceduras  disciplinaras,  uschenavant  ch'il  dretg  vegl  è  pli  favuraivel  per  las   persunas pertutgadas.  Art.  22 Referendum, entrada en vigur 1 Questa lescha è suttamessa al referendum facultativ. 2 La regenza fixescha il termin da l'entrada en vigur2) da questa lescha.  1) Las midadas dal dretg vertent na vegnan betg inditgadas. 2) Il termin da referendum è scadì ils 24 da matg 2006; messa en vigur cun CR dals 20 da   zercladur 2006 per il 1. da fanadur 2006.   7     310.100    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 14-02-2006 01-07-2006 relasch emprima versiun - 31-08-2006 01-01-2007 Art. 7 revisiun totala 2006, 3313 21-10-2008 01-04-2009 Art. 16 al. 2 midada - 21-10-2008 01-04-2009 Art. 16a integraziun - 21-10-2008 01-04-2009 Art. 19 revisiun totala - 16-06-2010 01-01-2011 Art. 1 revisiun totala 2010, 2550 16-06-2010 01-01-2011 Art. 2 aboliziun 2010, 2550 16-06-2010 01-01-2011 Art. 3 al. 1 midada 2010, 2550 16-06-2010 01-01-2011 Art. 4 aboliziun 2010, 2550 16-06-2010 01-01-2011 Art. 6 al. 2, c) midada - 16-06-2010 01-01-2011 Art. 8 al. 1 midada 2010, 2490 16-06-2010 01-01-2011 Art. 10 al. 1, a) midada - 16-06-2010 01-01-2011 Art. 11a integraziun - 16-06-2010 01-01-2011 Art. 13 al. 1 midada - 16-06-2010 01-01-2011 Art. 18 al. 3 integraziun -  8       310.100   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 14-02-2006 01-07-2006 emprima versiun - Art. 1 16-06-2010 01-01-2011 revisiun totala 2010, 2550 Art. 2 16-06-2010 01-01-2011 aboliziun 2010, 2550 Art. 3 al. 1 16-06-2010 01-01-2011 midada 2010, 2550 Art. 4 16-06-2010 01-01-2011 aboliziun 2010, 2550 Art. 6 al. 2, c) 16-06-2010 01-01-2011 midada - Art. 7 31-08-2006 01-01-2007 revisiun totala 2006, 3313 Art. 8 al. 1 16-06-2010 01-01-2011 midada 2010, 2490 Art. 10 al. 1, a) 16-06-2010 01-01-2011 midada - Art. 11a 16-06-2010 01-01-2011 integraziun - Art. 13 al. 1 16-06-2010 01-01-2011 midada - Art. 16 al. 2 21-10-2008 01-04-2009 midada - Art. 16a 21-10-2008 01-04-2009 integraziun - Art. 18 al. 3 16-06-2010 01-01-2011 integraziun - Art. 19 21-10-2008 01-04-2009 revisiun totala -   9    	1. Object e champ d'applicaziun 	Art. 1 * Object 	Art. 2 * … 	Art. 3 Monopol d'advocatas e d'advocats, excepziuns 	Art. 4 * …  	2. Surveglianza 	Art. 5 Cumissiun da surveglianza 1. elecziun, cumposiziun, indemnisaziun 	Art. 6 2. incumbensas 	Art. 7 * Procedura, meds legals  	3. La patenta d'advocata u d'advocat 	Art. 8 Permissiun da praticum 	Art. 9 Examen 	Art. 10 Premissas 	Art. 11 Patenta d'advocata u d'advocat, designaziun da la professiun 	Art. 11a * Privaziun  	4. Register chantunal da las advocatas e dals advocats 	Art. 12 Inscripziun  	5. Reglas da la professiun e surveglianza disciplinara 	Art. 13 Applicaziun 	Art. 14 Procedura disciplinara 	Art. 15 Exequir nunautorisadamain la professiun e purtar nunautorisadamain il titel  	6. Onurari 	Art. 16 Onurari, indemnisaziun 	Art. 16a * Indemnisaziun da partida  	7. Advocatas ed advocats da stadis commembers da la UE e da la AECL 	Art. 17 Inscripziun en il register chantunal da las advocatas e dals advocats  	8. Taxas 	Art. 18 Taxas  	9. Disposiziuns finalas 	Art. 19 * Relaschs executivs 	Art. 20 Midada dal dretg vertent1) 	Art. 21 Disposiziun transitorica 	Art. 22 Referendum, entrada en vigur   		2018-06-06T01:15:40+0200 	"7001 Chur" 	"Gesetzessammlung Kanton Graubünden"